title: 2007/826/KE: Deċiżjoni tal-Kunsill tat- 22 ta' Novembru 2007 dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar ir-riammissjoni ta’ persuni li jirrisjedu mingħajr awtorizzazzjoni

text:
               19.12.2007

               MT

               Il-Ġurnal Uffiċjali ta’ l-Unjoni Ewropea

               L 334/148

         DEĊIŻJONI TAL-KUNSILL
   tat-22 ta' Novembru 2007
   dwar il-konklużjoni tal-Ftehim bejn il-Komunità Ewropea u r-Repubblika tal-Moldova dwar ir-riammissjoni ta’ persuni li jirrisjedu mingħajr awtorizzazzjoni
   (2007/826/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-punt (b) ta’ l-Artikolu 63(3), flimkien ma’ l-ewwel sentenza ta’ l-ewwel sub-paragrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew,
   Billi:

               (1)

               Il-Kummissjoni nnegozjat f’isem il-Komunità Ewropea Ftehim mar-Repubblika tal-Moldova dwar ir-riammissjoni ta’ persuni li jirrisjedu mingħajr awtorizzazzjoni.

               (2)

               Dan il-Ftehim ġie iffirmat, f’isem il-Komunità Ewropea, fl-10 ta’ Ottubru 2007 suġġett għall-konklużjoni eventwalment possibbli tiegħu f’data aktar tard, skond Deċiżjoni tal-Kunsill adottata fid-9 ta’ Ottubru 2007.

               (3)

               Il-Ftehim għandu jiġi approvat.

               (4)

               Il-Ftehim jistabbilixxi Kumitat Konġunt tar-Riammissjoni li jista’ jadotta r-regoli ta’ proċedura tiegħu. Huwa xieraq li tiġi prevista proċedura simplifikata għall-istabbiliment tal-pożizzjoni tal-Komunità f’dan il-każ.

               (5)

               Skond l-Artikolu 3 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, ir-Renju Unit innotifika x-xewqa tiegħu li jieħu sehem fl-adozzjoni u l-applikazzjoni ta’ din id-Deċiżjoni.

               (6)

               Skond l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, u mingħajr preġudizzju għall-Artikolu 4 ta’ l-imsemmi Protokoll, l-Irlanda ma tiħux sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha.

               (7)

               Skond l-Artikoli 1 u 2 tal-Protokoll dwar il-pożizzjoni tad-Danimarka, anness mat-Trattat ta’ l-Unjoni Ewropea u mat-Trattat li jistabbilixxi l-Komunità Ewropea, id-Danimarka ma tiħux sehem fl-adozzjoni ta’ din id-Deċiżjoni u mhijiex marbuta biha jew suġġetta għall-applikazzjoni tagħha,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u r-Repubblika tal-Moldova dwar ir-riammmissjoni ta’ persuni li jirrisjedu mingħajr awtorizzazzjoni qed jiġi hawnhekk approvat f’isem il-Komunità.
   It-test tal-Ftehim huwa anness ma’ din id-Deċiżjoni (1).
   Artikolu 2
   Il-President tal-Kunsill għandu jagħmel in-notifika msemmija fl-Artikolu 22 tal-Ftehim (2).
   Artikolu 3
   Il-Kummissjoni għandha tirrappreżenta lill-Komunità fil-Kumitat Konġunt tar-Riammissjoni stabbilit bl-Artikolu 18 tal-Ftehim.
   Artikolu 4
   Il-pożizzjoni tal-Komunità fi ħdan il-Kumitat Konġunt tar-Riammissjoni fir-rigward ta’ l-adozzjoni tar-regoli tal-proċedura tiegħu kif meħtieġ mill-Artikolu 18(5) tal-Ftehim għandha tittieħed mill-Kummissjoni wara konsultazzjoni ma’ kumitat speċjali maħtur mill-Kunsill.
   Artikolu 5
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussell, 22 ta' Novembru 2007.

            Għall-Kunsill

            Il-President

         M. PINHO

      (1)  Ara paġna 149 ta' dan il-Ġurnal Uffiċjali.

      (2)  Id-data tad-dħul fis-seħħ tal-Ftehim għandha tiġi pubblikata fil-Ġurnal Uffiċjali ta’ l-Unjoni Ewropea mis-Segretarjat Ġenerali tal-Kunsill.
   FTEHIM
   bejn il-Komunità Ewropea u r-Repubblika tal-Moldova dwar ir-riammissjoni ta’ persuni li jirresjedu mingħajr awtorizzazzjoni
   IL-PARTIJIET KONTRAENTI GĦOLJA,
   IL-KOMUNITÀ EWROPEA, minn hawn ‘il quddiem imsejħa “l-Komunità”,
   u
   IR-REPUBBLIKA TAL-MOLDOVA, minn issa ‘l quddiem magħrufa bħala “l-Moldova”,
   DETERMINATI li jsaħħu l-kooperazzjoni tagħhom sabiex jikkumbattu l-immigrazzjoni illegali b’mod iktar effettiv,
   XEWQANA li jistabbilixxu, permezz ta’ dan il-Ftehim u fuq il-bażi ta’ reċiproċità, proċeduri mgħaġġla u effettivi għall-identifikazzjoni u r-ritorn sikur u ordinat ta’ persuni li ma jissodisfawx, jew m’għadhomx jissodisfaw il-kundizzjonijiet tad-dħul, il-preżenza, jew ir-residenza fit-territorji tal-Moldova jew wieħed mill-Istati Membri ta’ l-Unjoni Ewropea, u biex jiffaċilitaw it-tranżitu ta’ dawn il-persuni fi spirtu ta’ kooperazzjoni;
   BL-ENFASI li dan il-Ftehim għandu jkun mingħajr ħsara għad-drittijiet, l-obbligi u r-responsabbiltajiet li l-Komunità, l-Istati Membri ta’ l-Unjoni Ewropea u l-Moldova għandhom skond il-Liġi Internazzjonali, u, b’mod partikolari, il-Konvenzjoni Ewropea ta’ l-4 ta’ Novembru 1950 dwar il-Protezzjoni tad-Drittijiet tal-Bniedem u l-Libertajiet Fundamentali, il-Konvenzjoni tat-28 ta’ Lulju 1951 dwar l-Istatus tar-Refuġjati u l-Konvenzjoni ta’ l-10 ta’ Diċembru 1984 kontra t-Tortura u Trattament jew Pieni Krudili, Inumani jew Degradanti oħra;
   FILWAQT LI JIKKUNSIDRAW li d-dispożizzjonijiet ta’ dan il-Ftehim, li jidħlu fl-ambitu tat-Titolu IV tat-Trattat li jistabbilixxi l-Komunità Ewropea, ma japplikawx għar-Renju tad-Danimarka, skond il-Protokoll fuq il-pożizzjoni tad-Danimarka anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea,
   FTEHMU KIF ĠEJ:
   Artikolu 1
   Definizzjonijiet
   Għall-finijiet ta’ dan il-Ftehim:

               (a)

               “Partijiet Kontraenti” għandha tfisser il-Moldova u l-Komunità;

               (b)

               “Ċittadin tal-Moldova” għandha tfisser kwalunkwe persuna li jkollha ċ-ċittadinanza tar-Repubblika tal-Moldova;

               (ċ)

               “Ċittadin ta’ Stat Membru” għandha tfisser kull persuna li għandha ċ-ċittadinanza, kif definita għall-għanijiet tal-Komunità, ta’ Stat Membru;

               (d)

               “Stat Membru” għandha tfisser kull Stat Membru ta’ l-Unjoni Ewropea, bl-eċċezzjoni tar-Renju tad-Danimarka;

               (e)

               “Ċittadin ta’ pajjiż terz” għandha tfisser kull persuna b’nazzjonalità li m’hijiex tal-Moldova jew ta’ xi wieħed mill-Istati Membri;

               (f)

               “Persuni mingħajr stat” għandha tfisser kull persuna li ma jkollhiex nazzjonalità;

               (g)

               “Permess ta’ residenza” għandha tfisser permess ta’ kull tip maħruġ mill-Moldova jew minn wieħed mill-Istati Membri li jagħti dritt lil persuna sabiex tirresjedi fit-territorju tagħha/tiegħu. Dan għandu jinkludi permessi temporanji biex jibqa’ fit-territorju tagħha/tiegħu marbuta ma’ l-ipproċessar ta’ talba għall-ażil jew applikazzjoni għal permess ta’ residenza;

               (h)

               “Punt ta’ qsim tal-fruntiera” għandha tfisser kull punt ta’ qsim awtorizzat mill-awtoritajiet kompetenti tar-Repubblika tal-Moldova jew l-Istati Membri għall-finijiet ta’ qsim tal-fruntieri rispettivi tagħhom, inklużi ajruporti Internazzjonali;

               (i)

               “Viża” għandha tfisser awtorizzazzjoni maħruġa jew deċiżjoni meħuda mill-Moldova jew minn wieħed mill-Istati Membri li hija meħtieġa għad-dħul, jew għat-tranżitu, fit-territorju tagħha/tiegħu. Din m’għandhiex tinkludi il-viża tat-tranżitu ta’ l-ajruport;

               (j)

               “L-Istat li jagħmel it-Talba” għandha tfisser l-Istat (il-Moldova jew wieħed mill-Istati Membri) li jissottometti talba għal riammissjoni skond l-Artikolu 7 jew talba għal tranżitu skond l-Artikolu 14 ta’ dan il-Ftehim;

               (k)

               “L-Istat Mitlub” għandha tfisser l-Istat (il-Moldova jew wieħed mill-Istati Membri) indirizzat b’talba għal riammissjoni skond l-Artikolu 7 jew talba għal tranżitu skond l-Artikolu 14 ta’ dan il-Ftehim;

               (l)

               “Awtorità Kompetenti” għandha tfisser kull awtorità nazzjonali tal-Moldova jew ta’ xi wieħed mill-Istati Membri inkarigata bl-implimentazzjoni ta’ dan il-ftehim skond l-Artikolu 19(1) lit. a) tiegħu.

               (m)

               “Reġjun tal-fruntiera” għandha tfisser iż-żona li testendi sa 30 kilometru mill-fruntiera ta’ art komuni bejn Stat Membru u l-Moldova, kif ukoll it-territorji ta’ ajruporti Internazzjonali ta’ l-Istati Membri u tal-Moldova.

               (n)

               “Tranżitu” għandha tfisser il-passaġġ ta’ ċittadin ta’ pajjiż terz jew persuna mingħajr stat mit-territorju ta’ l-Istat Mitlub meta jkun qed jivvjaġġa mill-Istat li jagħmel it-Talba għall-pajjiż tad-destinazzjoni.

         TAQSIMA I
   OBBLIGI TA’ RIAMMISSJONI MILL-MOLDOVA
   Artikolu 2
   Riammissjoni ta’ ċittadini proprji
   1.   Il-Moldova għandha taċċetta r-riammissjoni, fuq talba ta’ Stat Membru u mingħajr ebda formalitajiet oħra barra minn dawk imsemmija f’dan il-Ftehim, tal-persuni kollha li ma jissodisfawx, jew li m’għadhomx jissodisfaw il-kundizzjonijiet fis-seħħ għad-dħul, il-preżenza jew ir-residenza fit-territorju ta’ l-Istat Membru li jagħmel it-Talba kemm-il darba, skond l-Artikolu 8, tingħata prova, jew ikun jista’ jiġi validament preżunt fuq il-bażi ta’ prova prima facie miġjuba, li dawn ikunu ċittadini tal-Moldova.
   2.   Il-Moldova għandha taċċetta wkoll ir-riammissjoni ta’:

               —

               it-tfal minuri mhux miżżewġa tal-persuni msemmija fil-paragrafu 1, indipendentement mill-post tat-twelid tagħhom jew in-nazzjonalità tagħhom, sakemm ma jkollhomx dritt ta’ residenza indipendenti fl-Istat Membru li jagħmel it-Talba;

               —

               il-konjugi, li jkollhom nazzjonalità oħra, tal-persuni msemmija fil-paragrafu 1, sakemm dawn ikollhom id-dritt li jidħlu u jibqgħu jew jieħdu d-dritt li jidħlu u jibqgħu fit-territorju tal-Moldova, sakemm dawn ma jkollhomx dritt ta’ residenza indipendenti fl-Istat Membru li jagħmel it-Talba.

         3.   Il-Moldova għandha tilqa’ mill-ġdid ukoll persuni li jkunu ġew imċaħħda, jew li jkunu rrinunzjaw għan-nazzjonalità tal-Moldova sa minn meta jidħlu fit-territorju ta’ Stat Membru, sakemm dawn il-persuni ma jkunux ġew ta’ l-inqas imwiegħda n-naturalizzazzjoni minn Stat Membru.
   4.   Wara li l-Moldova tagħti tweġiba pożittiva għat-talba ta’ riammissjoni, il-Missjoni Diplomatika kompetenti jew l-Uffiċċju Konsulari tal-Moldova għandha/għandu b’mod immedjat u mhux aktar tard minn tlett ijiem tax-xogħol, joħroġ id-dokument ta’ l-ivvjaġġar meħtieġ għar-ritorn tal-persuna li għandha tiġi riammessa, b’validità ta’ tliet xhur bħala minimu. Jekk, għal xi raġunijiet ta’ dritt jew ta’ fatt, il-persuna kkonċernata ma tistax tiġi trasferita fi żmien il-perjodu ta’ validità tad-dokument ta’ l-ivvjaġġar inizjalment maħruġ, il-Missjoni Diplomatika kompetenti jew l-Uffiċċju Konsulari tal-Moldova għandha/għandu, fi żmien 14-il jum kalendarju, joħroġ dokument ta’ l-ivvjaġġar ġdid bl-istess tul ta’ żmien bħala perjodu ta’ validità. Jekk il-Moldova ma tkunx ħarġet id-dokument ta’ l-ivvjaġġar ġdid fi żmien 14-il jum kalendarju, hija tiġi meqjusa li tkun aċċettat l-użu tad-dokument ta’ l-ivvjaġġar standard ta’ l-UE għal finijiet ta’ espulsjoni (1)..
   5.   Fil-każ li l-persuna li tkun se tiġi riammessa jkollha n-nazzjonalità ta’ Stat terz b’żieda man-nazzjonalità tal-Moldova, l-Istat Membru li jagħmel it-Talba għandu jqis il-volontà tal-persuna li għandha tiġi riammessa fir-rigward ta’ l-għażla tiegħu/tagħha.
   Artikolu 3
   Riammissjoni ta’ ċittadini ta’ pajjiżi terzi u persuni mingħajr stat
   1.   Il-Moldova għandha taċċetta mill-ġdid, fuq talba ta’ Stat Membru u mingħajr ebda formalitajiet oħra barra minn dawk imsemmija f’dan il-Ftehim, lill-persuni kollha b’nazzjonalità ta’ pajjiż terz jew li ma jkollhomx stat li ma jissodisfawx, jew li m’għadhomx jissodisfaw il-kundizzjonijiet fis-seħħ għad-dħul, il-preżenza jew ir-residenza fit-territorju ta’ l-Istat Membru li jagħmel it-Talba kemm-il darba, skond l-Artikolu 9, issir prova, jew ikun jista’ jiġi validament preżunt fuq il-bażi ta’ prova prima facie miġjuba, li dawn il-persuni

               (a)

               għandhom, jew fi żmien id-dħul kellhom, viża valida jew permess ta’ residenza maħruġ mill-Moldova; jew

               (b)

               ikunu daħlu illegalment u direttament mill-Moldova fit-territorju ta’ l-Istati Membri wara li jkunu waqfu fit-territorju tal-Moldova jew għaddew minnu.

         2.   L-obbligu ta’ riammissjoni fil-paragrafu 1 ma japplikax jekk

               (a)

               iċ-ċittadin ta’ pajjiż terz jew persuna mingħajr stat kien biss fi tranżitu ta’ l-ajru minn Ajruport Internazzjonali tal-Moldova; jew

               (b)

               l-Istat li jagħmel it-Talba jkun ħareġ liċ-ċittadin tal-pajjiż terz jew lill-persuna mingħajr stat viża jew permess ta’ residenza qabel jew wara d-dħul fit-territorju tiegħu sakemm

                           —

                           dik il-persuna ma jkollhiex viża jew permess ta’ residenza, maħruġa mill-Moldova, b’perjodu itwal ta’ validità; jew

                           —

                           il-viża jew il-permess ta’ residenza maħruġ mill-Istat li jagħmel it-Talba ma tkunx/jkunx ġie/t akkwistat/a bl-użu ta’ dokumenti foloz jew falsifikati, jew permezz ta’ dikjarazzjonijiet foloz, jew

                           —

                           dik il-persuna tonqos milli tosserva kwalunkwe kundizzjoni marbuta mal-viża.

         3.   Wara li l-Moldova tkun tat tweġiba pożittiva għat-talba ta’ riammissjoni, l-Istat li jagħmel it-Talba għandu jipprovdi lill-persuna li r-riammissjoni tagħha tkun ġiet aċċettata b’dokument ta’ l-ivvjaġġar standard ta’ l-UE għall-finijiet ta’ espulsjoni (1).
   TAQSIMA II
   OBBLIGI TA’ RIAMMISSJONI MILL-KOMUNITÀ
   Artikolu 4
   Riammissjoni ta’ ċittadini proprji
   1.   Stat Membru għandu jaċċetta mill-ġdid, fuq talba tal-Moldova u mingħajr ebda formalitajiet oħra barra minn dawk imsemmija f’dan il-Ftehim, lill-persuni kollha li ma jissodisfawx, jew li m’għadhomx jissodisfaw il-kundizzjonijiet fis-seħħ għad-dħul, il-preżenza jew ir-residenza fit-territorju tal-Moldova kemm-il darba, skond l-Artikolu 8, issir prova, jew ikun jista’ jiġi validament preżunt fuq il-bażi ta’ prova prima facie miġjuba, li dawn ikunu ċittadini ta’ dak l-Istat Membru.
   2.   Stat Membru għandu jaċċetta wkoll ir-riammissjoni ta’:

               —

               it-tfal minuri mhux miżżewġa tal-persuni msemmija fil-paragrafu 1, indipendentement mill-post tat-twelid tagħhom jew in-nazzjonalità tagħhom, sakemm ma jkollhomx dritt ta’ residenza indipendenti fil-Moldova;

               —

               il-konjugi, li jkollhom nazzjonalità oħra, tal-persuni msemmija fil-paragrafu 1, sakemm dawn ikollhom id-dritt li jidħlu u jibqgħu jew jieħdu d-dritt li jidħlu u jibqgħu fit-territorju ta’ l-Istat Membru Mitlub, sakemm dawn ma jkollhomx dritt ta’ residenza indipendenti fil-Moldova;

         3.   Stat Membru għandu jilqa’ mill-ġdid ukoll persuni li jkunu ġew imċaħħda, jew li jkunu rrinunzjaw għan-nazzjonalità ta’ Stat Membru sa minn meta jidħlu fit-territorju tal-Moldova, sakemm dawn il-persuni ma jkunux ġew ta’ l-inqas imwiegħda n-naturalizzazzjoni mill-Moldova.
   4.   Wara li l-Istat Membru Mitlub jagħti tweġiba pożittiva għat-talba ta’ riammissjoni, il-Missjoni Diplomatika kompetenti jew l-Uffiċċju Konsulari ta’ dak l-Istat Membru għandha/għandu b’mod immedjat u mhux aktar tard minn tlett ijiem tax-xogħol, toħroġ/joħroġ id-dokument ta’ l-ivvjaġġar meħtieġ għar-ritorn tal-persuna li għandha tiġi riammessa, b’validità ta’ tliet xhur bħala minimu. Jekk, għal xi raġunijiet ta’ dritt jew ta’ fatt, il-persuna kkonċernata ma tistax tiġi trasferita fi żmien il-perjodu ta’ validità tad-dokument ta’ l-ivvjaġġar inizjalment maħruġ, il-Missjoni Diplomatika kompetenti jew l-Uffiċċju Konsulari ta’ dak l-Istat Membru għandha/għandu, fi żmien 14-il jum kalendarju, toħroġ/joħroġ dokument ta’ l-ivvjaġġar ġdid bl-istess tul ta’ żmien bħala perjodu ta’ validità.
   5.   Fil-każ li l-persuna li tkun se tiġi riammessa jkollha n-nazzjonalità ta’ Stat terz b’żieda ma’ dik ta’ l-Istat Membru Mitlub, il-Moldova għandu jqis il-volontà tal-persuna li għandha tiġi riammessa fir-rigward ta’ l-għażla tiegħu/tagħha.
   Artikolu 5
   Riammissjoni ta’ ċittadini ta’ pajjiżi terzi u persuni mingħajr stat
   1.   Stat Membru għandu jaċċetta mill-ġdid, fuq talba tal-Moldova u mingħajr ebda formalitajiet oħra barra minn dawk imsemmija f’dan il-Ftehim, lill-persuni kollha b’nazzjonalità ta’ pajjiżi terzi jew li ma jkollhomx stat li ma jissodisfawx, jew li m’għadhomx jissodisfaw il-kundizzjonijiet fis-seħħ għad-dħul, il-preżenza jew ir-residenza fit-territorju tal-Moldova kemm-il darba, skond l-Artikolu 9, issir prova, jew ikun jista’ jiġi validament preżunt fuq il-bażi ta’ prova prima facie miġjuba, li dawn il-persuni

               (a)

               għandhom, jew fi żmien id-dħul kellhom, viża valida jew permess ta’ residenza maħruġ mill-Istat Membru Mitlub; jew

               (b)

               ikunu daħlu illegalment u direttament fit-territorju tal-Moldova wara li jkunu waqfu fit-territorju ta’ l-Istat Membru Mitlub jew għaddew minnu.

         2.   L-obbligu ta’ riammissjoni fil-paragrafu 1 ma japplikax jekk

               (a)

               iċ-ċittadin ta’ pajjiż terz jew persuna mingħajr stat kien biss fi tranżitu ta’ l-ajru minn ajruport Internazzjonali ta’ l-Istat Membru Mitlub; jew

               (b)

               Il-Moldova tkun ħarġet liċ-ċittadin tal-pajjiż terz jew lill-persuna mingħajr stat viża jew permess ta’ residenza qabel jew wara d-dħul fit-territorju tagħha sakemm

                           —

                           dik il-persuna ma jkollhiex viża jew permess ta’ residenza, maħruġ mill-Istat Membru Mitlub, b’perjodu itwal ta’ validità; jew

                           —

                           il-viża jew il-permess ta’ residenza maħruġ/a mill-Moldova tkun/jkun inkisbet/inkiseb bl-użu ta’ dokumenti foloz jew falsifikati, jew permezz ta’ dikjarazzjonijiet foloz, jew

                           —

                           dik il-persuna tonqos milli tosserva kwalunkwe kundizzjoni marbuta mal-viża.

         3.   L-obbligu ta’ riammissjoni fil-paragrafu 1 huwa għall-Istat Membru li ħareġ il-viża jew il-permess ta’ residenza. Jekk tnejn jew aktar Stati Membri jkunu ħarġu viża jew permess ta’ residenza, l-obbligu ta’ riammissjoni fil-paragrafu 1 ikun għall-Istat Membru li joħroġ id-dokument bl-itwal perjodu ta’ validità jew, jekk wieħed jew aktar mid-dokumenti jkunu diġà skadew, id-dokument li jkun għadu validu. Jekk id-dokumenti kollha jkunu diġa’ skadew, l-obbligu ta’ riammissjoni fil-paragrafu 1 ikun ta’ dak l-Istat Membru li ħareġ id-dokument bid-data ta’ skadenza l-aktar riċenti. Jekk dawn id-dokumenti ma jkunux jistgħu jiġu prodotti, l-obbligu ta’ riammissjoni fil-paragrafu 1 huwa ta’ l-Istat Membru li minnu jkun sar l-aħħar ħruġ.
   4.   Wara li l-Istat Mitlub ikun ta tweġiba pożittiva għat-talba ta’ riammissjoni, il-Moldova għandha tipprovdi lill-persuna li r-riammissjoni tagħha tkun ġiet aċċettata bid-dokument ta’ l-ivvjaġġar meħtieġ għar-ritron tiegħu jew tagħha.
   TAQSIMA III
   PROĊEDURA TA’ RIAMMISSJONI
   Artikolu 6
   Prinċipji
   1.   Mingħajr ħsara għall-paragrafu 2, kull trasferiment ta’ persuna li ser tiġi riammessa fuq il-bażi ta’ wieħed mill-obbligi ta’ l-Artikoli 2 sa 5 għandu jeħtieġ is-sottomissjoni ta’ talba għal riammissjoni lill-awtorità kompetenti ta’ l-Istat Mitlub.
   2.   Ebda talba għal riammissjoni ma tkun meħtieġa meta l-persuna li għandha tiġi riammessa jkollha dokument ta’ l-ivvjaġġar validu u, fil-każ li dik il-persuna tkun ċittadin ta’ pajjiż terz jew mingħajr stat, ikollha, fejn applikabbli, viża valida jew permess ta’ residenza validu ta’ l-Istat Mitlub.
   3.   Jekk persuna tinstab fir-reġjun tal-fruntiera (inklużi ajruporti) ta’ l-Istat li jagħmel it-Talba wara li tkun qasmet illegalment il-fruntiera direttament mit-territorju ta’ l-Istat Mitlub, l-Istat li jagħmel it-Talba jista’ jissottometti talba ta’ riammissjoni fi żmien jumejn minn meta din il-persuna tkun ġiet misjuba (proċedura aċċellerata).
   Artikolu 7
   Kontenut tat-talba ta’ Riammissjoni
   1.   Safejn hu possibbli, it-talba għal riammissjoni għandu jkollha l-informazzjoni li ġejja:

               (a)

               id-dettalji tal-persuna li għandha tiġi riammessa (per eżempju l-ismijiet mogħtija, il-kunjomijiet, id-data tat-twelid u — fejn possibbli — il-post tat-twelid, u l-aħħar post ta’ residenza) u, fejn applikabbli, id-dettalji tat-tfal minuri mhux miżżewġa u/jew tal-konjugi;

               (b)

               tingħata indikazzjoni tal-mezzi li permezz tagħhom issir il-prova jew il-prova prima facie tan-nazzjonalità, it-tranżitu, ir-raġunijiet tar-riammissjoni ta’ ċittadini ta’ pajjiżi terzi u ta’ persuni mingħajr stat u d-dħul u r-residenza kontra l-liġi.

         2.   Safejn possibbli, it-talba ta’ riammissjoni għandha tinkludi wkoll l-informazzjoni li ġejja:

               (a)

               dikjarazzjoni li tindika li l-persuna li ser tiġi trasferita jista’ jkollha bżonn għajnuna jew kura, bil-kundizzjoni li l-persuna kkonċernata tkun qablet b’mod espliċitu mad-dikjarazzjoni;

               (b)

               kwalunkwe protezzjoni oħra, miżura ta’ sigurtà jew informazzjoni dwar is-saħħa tal-persuna, li jistgħu jkunu meħtieġa fil-każ ta’ trasferiment individwali.

         3.   Formola komuni li għandha tintuża għat-talbiet għal riammissjoni hija mehmuża bħala Anness 5 ma’ dan il-Ftehim.
   Artikolu 8
   Mezzi ta’ prova dwar in-nazzjonalità
   1.   In-nazzjonalità skond l-Artikolu 2(1) u l-Artikolu 4(1) tista’ tiġi pprovata permezz tad-dokumenti elenkati fl-Anness 1 ta’ dan il-Ftehim, anke jekk il-perjodu ta’ validità tagħhom ikun skada. Jekk dokumenti bħal dawn jkunu ppreżentati, l-Istati Membri u l-Moldova għandhom jirrikonoxxu b’mod reċiproku n-nazzjonalità mingħajr ħtieġa ta’ investigazzjoni ulterjuri. Il-prova tan-nazzjonalità ma tistax issir permezz ta’ dokumenti foloz.
   2.   Prova prima facie tan-nazzjonalità skond l-Arikolu 2(1) u l-Artikolu 4(1) tista’ ssir partikolarment permezz tad-dokumenti elenkati fl-Anness 2 ta’ dan il-Ftehim, anke jekk il-perjodu ta’ validità tagħhom ikun skada. Jekk dawn id-dokumenti jiġu ppreżentati, l-Istati Membri u l-Moldova għandhom iqisu li n-nazzjonalità tkun ġiet stabbilita, sakemm ma jkunux jistgħu jipprovaw mod ieħor. Prova prima facie tan-nazzjonalità ma tistax issir permezz ta’ dokumenti foloz.
   3.   Jekk l-ebda wieħed mid-dokumenti elenkati fl-Anness 1 jew 2 ma jkun jista’ jiġi ppreżentat, il-Missjoni Diplomatika kompetenti jew l-Uffiċċju Konsulari ta’ l-Istat Mitlub ikkonċernat għandha/għandu, meta mitlub/a, tagħmel/jagħmel l-arranġamenti ma’ l-awtorità kompetenti ta’ l-Istat li jagħmel it-Talba biex il-persuna li għandha tiġi riammessa tiġi intervistata mingħajr dewmien, mhux aktar tard minn tlett ijiem tax-xogħol mill-jum li fih tkun saret it-talba, sabiex in-nazzjonalità tiegħu jew tagħha tiġi stabbilita.
   Artikolu 9
   Mezzi ta’ prova dwar ċittadini ta’ pajjiżi terzi u persuni mingħajr stat
   1.   Il-prova tar-raġunijiet għar-riammissjoni ta’ ċittadini ta’ pajjiżi terzi u persuni mingħajr stat stipulata fl-Artikolu 3(1) u l-Artikolu 5(1) tista’ b’mod partikolari ssir permezz tal-mezzi ta’ prova elenkati fl-Anness 3 ta’ dan il-Ftehim; din ma tistax issir permezz ta’ dokumenti foloz. Kull prova bħal din għandha tkun rikonoxxuta b’mod reċiproku mill-Istati Membri u mill-Moldova mingħajr il-ħtieġa ta’ aktar verifika.
   2.   Il-prova prima facie tar-raġunijiet għar-riammissjoni ta’ ċittadini ta’ pajjiżi terzi u persuni mingħajr stat stipulata fl-Artikolu 3(1) u l-Artikolu 5(1) tista’ b’mod partikolari ssir permezz tal-mezzi ta’ prova elenkati fl-Anness 4 ta’ dan il-Ftehim; din ma tistax issir permezz ta’ dokumenti foloz. Fejn prova prima facie bħal din hija preżentata, l-Istati Membri u l-Moldova għandhom iqisu li r-raġunijiet ikunu ġew stabbiliti, sakemm ma jkunux jistgħu jipprovaw mod ieħor.
   3.   L-illegalità tad-dħul, tal-preżenza jew tar-residenza għandha tkun stabbilita permezz tad-dokumenti ta’ l-ivvjaġġar tal-persuna kkonċernata li fihom ma tirriżultax il-viża meħtieġa jew permess ieħor ta’ residenza fit-territorju ta’ l-Istat li jagħmel it-Talba. Dikjarazzjoni mill-Istat li jagħmel it-Talba li l-persuna kkonċernata nstabet mingħajr id-dokumenti ta’ l-ivvjaġġar, il-viża jew il-permess ta’ residenza meħtieġa għandha wkoll tkun ta’ prova prima facie tad-dħul, il-preżenza jew ir-residenza illegali.
   Artikolu 10
   Limiti ta’ żmien
   1.   L-applikazzjoni għar-riammissjoni għandha tiġi sottomessa lill-awtorità kompetenti ta’ l-Istat Mitlub fi żmien massimu ta’ sitt xhur minn meta l-awtorità kompetenti ta’ l-Istat li jagħmel it-Talba jkollha għarfien li ċittadin ta’ pajjiż terz jew persuna mingħajr stat ma jissodisfax/tissodisfax, jew m’għadhux/hiex jissodisfa/tissodisfa l-kundizzjonijiet fis-seħħ għad-dħul, il-preżenza jew ir-residenza. Fejn ikun hemm ostakli ta’ liġi jew ta’ fatt li jżommu t-talba milli ssir fil-ħin, it-terminu ta’ żmien għandu, fuq talba ta’ l-Istat li jagħmel it-Talba, jiġi estiż iżda dan biss sakemm l-ostakli ma jibqgħux jeżistu.
   2.   Għandha ssir tweġiba bil-miktub għal talba ta’ riammissjoni

               —

               fi żmien jumejn tax-xogħol, jekk it-talba tkun saret taħt il-proċedura aċċellerata (Artikolu 6(3));

               —

               fi żmien ħdax-il jum fil-każijiet l-oħra kollha.

         Dawn it-termini ta’ żmien jibdew jiddekorru mid-data tal-wasla tat-talba ta’ riammissjoni. Jekk ma jkunx hemm tweġiba f’dan it-terminu ta’ żmien, it-trasferiment ikun meqjus li jkun ġie miftiehem.
   3.   Fejn ikun hemm ostakli ta’ liġi jew ta’ fatt għat-tweġiba għat-talba fi ħdax-il jum tax-xogħol, dan it-terminu ta’ żmien jista’, fuq talba motivata kif xieraq, jiġi estiż b’massimu ta’ jumejn tax-xogħol. Jekk ma jkunx hemm tweġiba f’dan it-terminu ta’ żmien estiż, it-trasferiment ikun meqjus li jkun ġie miftiehem.
   4.   Għandhom jingħataw ir-raġunijiet għal deċiżoni li tiċħad talba ta’ riammissjoni.
   5.   Wara li jsir il-ftehim jew, fejn applikabbli, wara l-iskadenza tat-terminu ta’ żmien stipulat fil-paragrafu 2, il-persuna kkonċernata għandha tiġi ttrasferita fi żmien tliet xhur. Fuq talba ta’ l-Istat li jagħmel it-Talba, dan it-terminu ta’ żmien jista’ jiġi estiż biż-żmien meħud sabiex jiġu ttrattati l-ostakli legali jew prattiċi.
   Artikolu 11
   Modalitajiet tat-trasferiment u modi ta’ trasportazzjoni
   1.   Qabel tintbagħat persuna lura, l-awtoritajiet kompetenti tal-Moldova u ta’ l-Istat Membru kkonċernat għandhom jagħmlu l-arranġamenti bil-miktub u bil-quddiem rigward id-data tat-trasferiment, il-punt tal-qsim tal-fruntiera, l-iskorta li jista’ jkun hemm u informazzjoni oħra rilevanti għat-trasferiment.
   2.   It-trasportazzjoni tista’ ssir bl-ajru jew fuq l-art. Ir-ritorn bl-ajru m’għandux jiġi ristrett għall-użu tal-linji nazzjonali tal-Moldova jew ta’ l-Istati Membri u jista’ jsir bl-użu ta’ titjiriet skedati jew titjiriet charter. Fil-każ ta’ ritorni bi skorta, dawn l-iskorti m’għandhomx jiġu ristretti għal persuni awtorizzati ta’ l-Istat li jagħmel it-Talba, bil-kundizzjoni li dawn ikunu persuni awtorizzati mill-Moldova jew kwalunkwe Stat Membru.
   Artikolu 12
   Riammissjoni bi żball
   L-Istat li jagħmel it-Talba għandu jieħu lura kwalunkwe persuna riammessa mill-Istat Mitlub jekk jiġi stabbilit, fi żmien tliet xhur wara t-trasferiment tal-persuna kkonċernata, li r-rekwiżiti stipulati fl-Artikoli 2 sa 5 ta’ dan il-Ftehim m’humiex sodisfatti.
   F’dawn il-każi d-dispożizzjonijiet proċedurali ta’ dan il-Ftehim għandhom japplikaw mutatis mutandis u għandu jiġi pprovdut t-tagħrif disponibbli kollu li jirrigwarda l-identità u n-nazzjonalità tal-persuna li għandha tittieħed lura.
   TAQSIMA IV
   OPERAZZJONIJIET TA’ TRANŻITU
   Artikolu 13
   Prinċipji
   1.   L-Istati Membri u l-Moldova għandhom jirrestrinġu t-tranżitu ta’ ċittadini ta’ pajjiżi terzi jew persuni mingħajr stat għall-każijiet fejn dawn il-persuni ma jistgħux jintbagħtu lura direttament lejn l-Istat tad-destinazzjoni.
   2.   Il-Moldova għandha tippermetti t-tranżitu ta’ ċittadini ta’ pajjiżi terzi jew persuni mingħajr stat jekk l-Istat Membru jitlob dan, u Stat Membru għandu jawtorizza t-tranżitu ta’ ċittadini ta’ pajjiżi terzi jew persuni mingħajr stat jekk il-Moldova titlob dan, kemm-il darba l-ivvjaġġar minn Stati oħra ta’ tranżitu li jista’ jkun hemm u r-riammissjoni mill-Istat ta’ destinazzjoni jkunu assigurati.
   3.   It-tranżitu jista’ jiġi rifjutat mill-Moldova jew minn Stat Membru:

               (a)

               jekk iċ-ċittadin ta’ pajjiż terz jew persuna mingħajr stat huwa f’riskju reali li jkun suġġett għal tortura jew trattament jew pieni inumani jew degradanti jew għall-piena tal-mewt jew għall-persekuzzjoni minħabba r-razza, ir-reliġjon, in-nazzjonalità u s-sħubija tiegħu f’xi grupp soċjali partikolari jew ta’ konvinzjoni politika partikolari fl-Istat tad-destinazzjoni jew Stat ieħor ta’ tranżitu; jew

               (b)

               jekk iċ-ċittadin ta’ pajjiż terz jew persuna mingħajr stat ikun soġġett għal sanzjonijiet kriminali fl-Istat Mitlub jew f’xi Stat ieħor ta’ tranżitu; jew

               (ċ)

               minħabba raġunijiet ta’ saħħa pubblika, sigurtà domestika, ordni pubbliku jew interessi nazzjonali oħra ta’ l-Istat Mitlub.

         4.   Il-Moldova jew Stat Membru tista’ tirrevoka kull awtorizzazzjoni maħruġa jekk iċ-ċirkostanzi msemmija fil-paragrafu 3 jirriżultaw jew jiġu fid-deher aktar tard li jkunu ta’ xkiel fl-operazzjoni ta’ tranżitu, jew jekk l-ivvjaġġar minn Stati ta’ tranżitu li jista’ jkun hemm jew ir-riammissjoni mill-Istat ta’ destinazzjoni ma jkunx/tkunx aktar assigurat/a. F’dan il-każ, l-Istat li jagħmel it-Talba għandu jieħu lura ċ-ċittadin ta’ pajjiż terz jew il-persuna mingħajr stat, kif meħtieġ u mingħajr dewmien.
   Artikolu 14
   Il-proċedura tat-tranżitu
   1.   Talba għal operazzjonijiet ta’ tranżitu għandha tiġi sottomessa bil-miktub lill-awtorità kompetenti ta’ l-Istat Mitlub u għandha tinkludi l-informazzjoni li ġejja:

               (a)

               it-tip ta’ tranżitu (bl-ajru jew fuq l-art), Stati oħra ta’ tranżitu li jista’ jkun hemm u d-destinazzjoni finali intiża;

               (b)

               id-dettalji tal-persuna kkonċernata (eżempju l-isem mogħti, il-kunjom, il-kunjom tax-xbubija, ismijiet oħra użati/li bihom hija magħrufa jew psewdonimi, id-data tat-twelid, is-sess u — fejn possibbli — il-post tat-twelid, in-nazzjonalità, il-lingwa, it-tip u n-numru tad-dokument ta’ l-ivvjaġġar);

               (ċ)

               il-punt tal-qsim tal-fruntiera pprevedut, il-ħin tat-trasferiment u l-użu ta’ l-iskorti li jista’ jkun hemm;

               (d)

               dikjarazzjoni li fil-fehma ta’ l-Istat li jagħmel it-Talba, il-kundizzjonijiet skond l-Artikolu 13(2) huma sodisfatti, u li ebda raġuni għal ċaħda skond l-Artikolu 13(3) ma tkun magħrufa.

         Formola komuni li għandha tintuża għat-talbiet ta’ tranżitu hija mehmuża bħala l-Anness 6 ma’ dan il-Ftehim.
   2.   L-Istat Mitlub għandu, fi żmien erbat ijiem tax-xogħol, jinforma bil-miktub lill-Istat li jagħmel it-Talba bl-ammissjoni, u jikkonferma l-punt tal-qsim tal-fruntiera u l-ħin maħsub ta’ l-ammissjoni, jew jinfurmah bid-deċiżjoni ta’ ċaħda ta’ l-ammissjoni u r-raġunijiet għal din iċ-ċaħda.
   3.   Jekk l-operazzjoni ta’ tranżitu ssir bl-ajru, il-persuna li għandha tiġi riammessa u l-iskorti li jista’ jkun hemm għandhom ikunu eżentati mill-obbligu li jiksbu viża ta’ tranżitu ta’ l-ajruport.
   4.   L-awtoritajiet kompetenti ta’ l-Istat Mitlub għandhom, wara konsultazzjonijiet reċiproċi, jassistu fl-operazzjonijiet ta’ tranżitu, partikolarment permezz tas-sorveljanza tal-persuni kkonċernati u l-għoti ta’ faċilitajiet xierqa għal dak l-iskop.
   TAQSIMA V
   SPEJJEŻ
   Artikolu 15
   Trasport u spejjeż tat-tranżitu
   Mingħajr ħsara għad-dritt ta’ l-awtoritajiet kompetenti sabiex jirkupraw l-ispejjeż marbuta mar-riammissjoni mill-persuna li għandha tiġi riammessa jew partijiet terzi, l-ispejjeż kollha tat-trasport minfuqa li huma relatati mar-riammissjoni u l-operazzjonijiet ta’ tranżitu skond dan il-Ftehim sal-fruntiera ta’ l-Istat tad-destinazzjoni finali għandhom jitħallsu mill-Istat li jagħmel it-Talba.
   TAQSIMA VI
   IL-PROTEZZJONI TAD-DATA U L-KLAWSOLA TA’ NUQQAS TA’ EFFETT
   Artikolu 16
   Il-Protezzjoni tad-Data

   Il-komunikazzjoni ta’ data personali għandha sseħħ biss jekk komunikazzjoni bħal din hija meħtieġa għall-implimentazzjoni ta’ dan il-Ftehim mill-awtoritajiet kompetenti tal-Moldova jew Stat Membru skond il-każ. L-ipproċessar u t-trattament ta’ data personali f’każ partikolari għandhom ikunu soġġetti għal-liġijiet domestiċi tal-Moldova u, fejn il-kontrollur ikun awtorità kompetenti ta’ Stat Membru, għad-disposizzjonijet tad-Direttiva 95/46/KE (2) u tal-leġiżlazzjoni nazzjonali ta’ dak l-Istat Membru adottata skond din id-Direttiva. Għandhom japplikaw ukoll il-prinċipji li ġejjin:

               (a)

               id-data personali għandha tiġi pproċessata b’mod ġust u legali;

               (b)

               id-data personali għandha tinġabar għall-għan speċifiku, espliċitu u leġittimu ta’ l-implimentazzjoni ta’ dan il-Ftehim u ma tistax terġa’ tiġi pproċessata mill-awtorità li tkun qed tikkomunikaha u lanqas mill-awtorità li tkun qed tirċiviha b’mod inkompatibbli ma’ dak l-għan;

               (ċ)

               id-data personali għandha tkun adegwata, rilevanti u mhux eċċessiva b’relazzjoni ma’ l-għan li għalih tinġabar u/jew tkun ipproċessata aktar; partikolarment, data personali komunikata tista’ tikkonċerna biss dan li ġej:

                           —

                           id-dettalji tal-persuna li għandha tiġi ttrasferita (eżempju ismijiet mogħtija, kunjomijiet, kwalunkwe ismijiet preċedenti, ismijiet oħra użati/li bihom tkun magħrufa jew psewdonimi, is-sess, l-status ċivili, id-data u l-post tat-twelid, in-nazzjonalità preżenti u kwalunkwe nazzjonalità preċedenti);

                           —

                           il-passaport, il-karta ta’ l-identità jew il-liċenzja tas-sewqan (in-numru, il-perjodu ta’ validità, id-data tal-ħruġ, l-awtorità li toħroġ id-dokument, il-post tal-ħruġ);

                           —

                           waqfiet u itinerarji;

                           —

                           informazzjoni oħra meħtieġa sabiex il-persuna li għandha tiġi ttrasferita tiġi identifikata jew sabiex jiġu eżaminati r-rekwiżiti ta’ riammissjoni skond dan il-Ftehim.

               (d)

               id-data personali għandha tkun eżatta u, fejn meħtieġ, aġġornata.

               (e)

               id-data personali għandha tinżamm b’mod li tippermetti l-identifikazzjoni tas-suġġetti tad-data għal żmien li ma jkunx iktar milli huwa meħtieġ għall-għan li għalih id-data tkun ġiet miġbura jew li għalih tkun ġiet proċessata iktar;

               (f)

               kemm l-awtorità li tikkomunika u kif ukoll l-awtorità li tkun qed tirċievi għandhom jieħdu l-miżuri kollha meħtieġa biex jassiguraw kif ikun xieraq ir-rettifika, it-tħassir jew it-twaqqif ta’ data personali fejn l-ipproċessar ma jkunx jikkonforma mad-dispożizzjonijiet ta’ dan l-artikolu, b’mod partikolari minħabba li d-data ma tkunx adegwata, rilevanti, preċiża, jew tkun eċċessiva fl-isfond ta’ l-għan ta’ l-ipproċessar. Din tinkludi n-notifika ta’ kwalunkwe rettifika, tħassir jew twaqqif lill-Parti l-oħra.

               (g)

               fuq talba, l-awtorità li tirċievi għandha tinforma lill-awtorità li tikkomunika bl-użu tad-data kkomunikata u bir-riżultati miksuba minnha;

               (h)

               id-data personali tista’ tiġi kkomunikata biss lill-awtoritajiet kompetenti. Komunikazzjoni ulterjuri lil korpi oħra tinħtieġ il-kunsens minn qabel tal-awtorità li tikkomunika;

               (i)

               l-awtoritajiet li jikkomunikaw u li jirċievu huma obbligati li jagħmlu reġistrazzjoni bil-miktub tal-komunikazzjoni u tal-ksib tad-data personali.

         Artikolu 17
   Klawsola ta’ nuqqas ta’ effett
   1.   Dan il-Ftehim għandu jkun bla ħsara għad-drittijiet, l-obbligi u r-responsabbiltajiet tal-Komunità, l-Istati Membri u l-Moldova taħt il-Liġi Internazzjonali u, b’mod partikolari, minn

               —

               il-Konvenzjoni tat-28 ta’ Lulju 1951 dwar l-Istatus tar-Refuġjati kif emendata bil-Protokoll tal-31 ta’ Jannar 1967 dwar l-Istatus tar-Refuġjati;

               —

               konvenzjonijiet internazzjonali li jiddeterminaw l-Istat responsabbli għall-eżami ta’ talbiet għall-ażil sottomessi;

               —

               il-Konvenzjoni Ewropea ta’ l-4 ta’ Novembru 1950 għall-Protezzjoni tad-Drittijiet tal-Bniedem u l-Libertajiet Fundamentali;

               —

               il-Konvenzjoni ta’ l-10 ta’ Diċembru 1984 kontra t-Tortura u Trattament jew Pieni Krudili, Inumani jew Degradanti;

               —

               konvenzjonijiet internazzjonali dwar l-estradizzjoni u t-tranżitu;

               —

               konvenzjonijiet internazzjonali multilaterali u ftehimiet dwar ir-riammissjoni ta’ ċittadini barranin.

         2.   Xejn f’dan il-Ftehim m’għandu jimpedixxi r-ritorn ta’ persuna taħt arranġamenti formali jew informali oħra.
   TAQSIMA VII
   IMPLIMENTAZZJONI U APPLIKAZZJONI
   Artikolu 18
   Kumitat konġunt tar-riammissjoni
   1.   Il-Partijiet Kontraenti għandhom jipprovdu lil xulxin assistenza reċiproka fl-applikazzjoni u l-interpretazzjoni ta’ dan il-Ftehim. Għal dan il-għan, huma għandhom jaħtru kumitat konġunt tar-riammissjoni (minn issa ‘l quddiem indikat bħala “l-Kumitat”) li ser ikollu, b’mod partikolari, il-kompitu

               (a)

               li jimmonitorja l-applikazzjoni ta’ dan il-Ftehim;

               (b)

               li jiddeċiedi fuq l-implimentazzjoni ta’ l-arranġamenti meħtieġa għall-applikazzjoni uniformi ta’ dan il-Ftehim;

               (ċ)

               li jkollu skambji regolari ta’ l-informazzjoni dwar il-Protokolli ta’ implimentazzjoni li jkunu saru minn Stati Membri individwali u l-Moldova skond l-Artikolu 19;

               (d)

               li jirrakomanda emendi għal dan il-Ftehim u l-Annessi tiegħu.

         2.   Id-deċiżjonijiet tal-kumitat għandhom jorbtu lill-Partijiet Kontraenti.
   3.   Il-kumitat għandu jkun magħmul minn rappreżentanti tal-Komunità u l-Moldova; il-Komunità tiġi rappreżentata mill-Kummissjoni.
   4.   Il-kumitat għandu jiltaqa’ meta meħtieġ fuq talba ta’ waħda mill-Partijiet Kontraenti.
   5.   Il-kumitat għandu jistabbilixxi r-regoli ta’ proċedura tiegħu.
   Artikolu 19
   Protokolli ta’ implimentazzjoni
   1.   Fuq talba ta’ Stat Membru jew tal-Moldova, il-Moldova u Stat Membru għandhom iħejju Protokoll ta’ implimentazzjoni li jkopri regoli dwar

               (a)

               it-titolu ta’ l-awtoritajiet kompetenti, il-punti tal-qsim tal-fruntiera u l-punti ta’ l-iskambju tal-kuntatt;

               (b)

               il-modalitajiet tar-ritorn taħt il-proċedura aċċellerata;

               (ċ)

               il-kundizzjonijiet ta’ trasferimenti skortati, inkluż it-tranżitu ta’ ċittadini ta’ pajjiżi terzi u persuni mingħajr stat li jsiru bi skorta;

               (d)

               metodi u dokumenti addizzjonali għal dawk elenkati fl-Annessi 1 sa 4 ta’ dan il-Ftehim.

         2.   Il-Protokolli ta’ implimentazzjoni msemmija fil-paragrafu 1 għandhom jidħlu fis-seħħ biss wara li l-kumitat tar-riammissjoni, imsemmi fl-Artikolu 18, ikun ġie notifikat.
   3.   Il-Moldova taqbel li kwalunkwe dispożizzjoni ta’ Protokoll ta’ implimentazzjoni magħmul ma’ Stat Membru partikolari għandha tiġi applikata wkoll fir-relazzjonijiet tagħha ma’ kwalunkwe Stat Membru ieħor fuq talba minn dan ta’ l-aħħar.
   Artikolu 20
   Relazzjoni mal-ftehimiet bilaterali ta’ riammissjoni jew arranġamenti ta’ l-Istati Membri
   Id-dispożizzjonijiet ta’ dan il-Ftehim għandhom ikollhom preċedenza fuq id-dispożizzjonijiet ta’ kull ftehim jew arranġament bilaterali dwar ir-riammissjoni ta’ persuni li jirresjedu mingħajr awtorizzazzjoni li jkun ġie jew jista’ jiġi konkluż, taħt l-Artikolu 19, bejn Stati Membri individwali u l-Moldova, u dan safejn id-dispożizzjonijiet ta’ dan ta’ l-aħħar ikunu inkompatibbli ma’ dawk ta’ dan il-Ftehim.
   TAQSIMA VIII
   DISPOŻIZZJONIJIET FINALI
   Artikolu 21
   Applikazzjoni territorjali
   1.   Mingħajr ħsara għall-paragrafu 2, dan il-Ftehim għandu japplika għat-territorju tal-Moldova u għat-territorju li fih it-Trattat li jistabbilixxi l-Komunità Ewropea huwa applikabbli.
   2.   Dan il-Ftehim m’għandux japplika għat-territorju tar-Renju tad-Danimarka.
   Artikolu 22
   Dħul fis-seħħ, terminu ta’ żmien u tmiem
   1.   Dan il-Ftehim għandu jiġi ratifikat jew approvat mill-Partijiet Kontraenti skond il-proċeduri rispettivi tagħhom.
   2.   Dan il-Ftehim għandu jidħol fis-seħħ fl-ewwel jum tat-tieni xahar wara d-data ta’ meta l-Partijiet Kontraenti jkunu nnotifikaw lil xulxin li l-proċeduri msemmija fl-ewwel paragrafu jkunu ġew konklużi.
   3.   Dan il-Ftehim huwa konkluż għal żmien mhux limitat.
   4.   Kull Parti Kontraenti tista’ twaqqaf dan il-Ftehim billi b’mod uffiċjali tinnotifika lill-Parti Kontraenti l-oħra. Dan il-Ftehim ma jibqax applikabbli wara sitt xhur mid-data ta’ dik in-notifika.
   Artikolu 23
   Annessi
   L-Anness 1 sa 6 għandhom jagħmlu parti integrali minn dan il-Ftehim.

      Magħmul fi Brussell, f’żewġ kopji, fl-għaxar jum ta’ Ottubru tas-sena elfejn u sebgħa bil-Bulgaru, iċ-Ċek, id-Daniż, l-Estonjan, il-Finlandiż, il-Franċiż, il-Ġermaniż, il-Grieg, l-Ingliż, l-Ispanjol, l-Iżvediż, il-Latvjan, il-Litwan, il-Malti, l-Olandiż, il-Pollakk, il-Portugiż, ir-Rumen, is-Slovakk, is-Sloven, it-Taljan, l-Ungeriż u il-Moldovan, b’kull test ikun ugwalment awtentiku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen
         Pentru Comunitatea Europeană
         Pentru Comunitatea Europeană

         За Република Молдова
         Por la República de Moldova
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica di Moldova
         Moldovas Republikas vārdā
         Moldovos Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         För Republiken Moldavien
         Pentru Republica Moldova

      (1)  Skond l-għamla stipulata fir-rakkomandazzjoni tal-Kunsill ta’ l-UE tat-30 ta’ Novembru 1994.

      (2)  Direttiva 95/46/KE tal-Parlament Ewropew u tal-Kunsill ta’ l-24 ta’ Ottubru 1995 dwar il-protezzjoni ta’ l-individwi fir-rigward ta’ l-ipproċessar tad-data personali u dwar il-moviment ħieles ta’ din id-data (ĠU L 281, 23.11.1995, p. 31).
   ANNESS 1
   LISTA KOMUNI TA’ DOKUMENTI LI L-PREŻENTAZZJONI TAGĦHOM HIJA MEQJUSA PROVA TAN-NAZZJONALITÀ (ARTIKOLI 2 (1), 4 (1) U 8 (1))

               —

               passaporti ta’ kwalunkwe għamla (passaporti nazzjonali, passaporti diplomatiċi, passaporti tas-servizz u, fejn applikabbli, passaporti kollettivi u passaporti surrogati inklużi passaporti tat-tfal);

               —

               karti ta’ l-identità ta’ kwalunkwe għamla;

               —

               kotba ta’ reġistrazzjoni tal-baħħara u karti tas-servizz tal-kaptani;

               —

               ċertifikati ta’ ċittadinanza u dokumenti uffiċjali oħra li jsemmu jew jindikaw b’mod ċar iċ-ċittadinanza.

         ANNESS 2
   LISTA KOMUNI TA’ DOKUMENTI LI L-PREŻENTAZZJONI TAGĦHOM HIJA MEQJUSA BĦALA PROVA PRIMA FACIE TAN-NAZZJONALITÀ (ARTIKOLI 2 (1), 4 (1) U 8 (2))

               —

               fotokopji ta’ kwalunkwe mid-dokumenti elenkati fl-Anness 1 ta’ dan il-Ftehim;

               —

               kotba tas-servizz militari u karti ta’ l-identità militari;

               —

               dikjarazzjonijiet uffiċjali magħmula għall-finijiet tal-proċedura aċċellerata mill-persunal ta’ l-awtorità tal-fruntiera jew xhieda li jistgħu jixhdu li l-persuna kkonċernata qasmet il-fruntiera;

               —

               liċenzji tas-sewqan jew fotokopji tagħhom;

               —

               ċertifikati tat-twelid jew fotokopji tagħhom;

               —

               karti ta’ l-identità ta’ kumpanniji jew fotokopji tagħhom;

               —

               dikjarazzjonijiet bil-miktub minn xhieda;

               —

               dikjarazzjonijiet bil-miktub mill-persuna kkonċernata u l-lingwa minnu jew minnha mitkellma, inkluż permezz ta’ riżultat ta’ eżami uffiċjali;

               —

               kwalunkwe dokument ieħor li jista’ jgħin sabiex tiġi stabbilita n-nazzjonalità tal-persuna kkonċernata.

         ANNESS 3
   LISTA KOMUNI TA’ DOKUMENTI LI HUMA KKUNSIDRATI PROVA TAR-RAĠUNIJIET GĦAR-RIAMMISSJONI TA’ ĊITTADINI TA’ PAJJIŻI TERZI U PERSUNI MINGĦAJR STAT (ARTIKOLI 3 (1), 5 (1) U 9 (1))

               —

               viża jew permess ta’ residenza maħruġ mill-Istat Mitlub;

               —

               timbri tad-dħul/tluq jew endorsjar simili fid-dokument ta’ l-ivvjaġġar tal-persuna kkonċernata jew provi oħra tad-dħul/tluq (eż. fotografiċi);

               —

               dokumenti bl-isem, ċertifikati jew fatturi ta’ kwalunkwe tip (eż. kont ta’ lukanda, karti ta’ appuntament ma’ tobba/dentisti, karti tad-dħul għal istituzzjonijiet pubbliċi/privati, ftehimiet ta’ kiri ta’ vetturi, irċevuti tal-karti ta’ kreditu eċċ.) li juru b’mod ċar li l-persuna kkonċernata kienet fit-territorju ta’ l-Istat Mitlub;

               —

               biljetti bl-isem, u/jew listi ta’ passiġġieri bl-ajru, bil-ferrovija, bil-kowċ jew b’bastiment li juru l-preżenza u l-itinerarju tal-persuna kkonċernata fit-territorju ta’ l-Istat Mitlub;

               —

               dikjarazzjonjiet uffiċjali magħmula minn persunal ta’ l-awtorità tal-fruntiera li jistgħu jixhdu li l-persuna kkonċernata qasmet il-fruntiera;

         ANNESS 4
   LISTA KOMUNI TA’ DOKUMENTI LI HUMA KKUNSIDRATI PROVA PRIMA FACIE TAR-RAĠUNIJIETGĦAR-RIAMMISSJONI TA’ ĊITTADINI TA’ PAJJIŻI TERZI U PERSUNI MINGĦAJR STAT (ARTIKOLI 3 (1), 5 (1) U 9 (2))

               —

               informazzjoni li turi li l-persuna kkonċernata użat is-servizzi ta’ kurjer jew aġenzija ta’ l-ivvjaġġar;

               —

               dikjarazzjoni uffiċjali fi proċedimenti ġudizzjarji jew amministrattivi mill-persuna kkonċernata, il-membri tal-familja jew persuni li jivvjaġġaw magħha;

               —

               dikjarazzjonijiet uffiċjali magħmula minn xhieda li jistgħu jixhdu li l-persuna kkonċernata qasmet il-fruntiera;

               —

               informazzjoni marbuta ma’ l-identità u/jew persuna li ġiet ipprovduta minn organizzazzjoni Internazzjonali (eż. il-UNHCR);

         ANNESS 5

   ANNESS 6

   DIKJARAZZJONI KONĠUNTA LI TIKKONĊERNA LID-DANIMARKA
   “Il-Partijiet Kontraenti jinnotaw li dan il-Ftehim ma japplikax għat-territorju tar-Renju tad-Danimarka, u lanqas ma japplika għaċ-ċittadini tar-Renju tad-Danimarka. F’dawn iċ-ċirkostanzi huwa xieraq li r-Repubblika tal-Moldova u d-Danimarka jikkonkludu ftehim dwar riammissjoni fl-istess termini ta’ dan il-Ftehim.”
   DIKJARAZZJONI KONĠUNTA LI TIKKONĊERNA L-IŻLANDA
   “Il-Partijiet Kontraenti jieħdu nota tar-relazzjoni mill-qrib bejn il-Komunità Ewropea u l-Iżlanda, partikolarment bis-saħħa tal-Ftehim tat-18 ta’ Mejju 1999 dwar l-assoċjazzjoni ta’ dan il-pajjiż ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen. F’dawn iċ-ċirkostanzi huwa xieraq li r-Repubblika tal-Moldova tikkonkludi ftehim dwar riammissjoni ma’ l-Iżlanda fl-istess termini ta’ dan il-Ftehim.”
   DIKJARAZZJONI KONĠUNTA LI TIKKONĊERNA N-NORVEĠJA
   Il-Partijiet Kontraenti jieħdu nota tar-relazzjoni mill-qrib bejn il-Komunità Ewropea u n-Norveġja, partikolarment bis-saħħa tal-Ftehim tat-18 ta’ Mejju 1999 dwar l-assoċjazzjoni ta’ dan il-pajjiż ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen. F’dawn iċ-ċirkostanzi huwa xieraq li r-Repubblika tal-Moldova tikkonforma l-ftehim dwar riammissjoni man-Norveġja tal-31 ta’ Marzu 2005 mat-termini tal-Ftehim preżenti.
   DIKJARAZZJONI KONĠUNTA LI TIKKONĊERNA LILL-IŻVIZZERA
   Il-Partijiet Kontraenti jinnotaw li l-Unjoni Ewropea, il-Komunità Ewropea u l-Iżvizzera ffirmaw ftehim dwar l-assoċjazzjoni ta’ l-Iżvizzera ma’ l-implimentazzjoni, l-applikazzjoni u l-iżvilupp ta’ l-Acquis ta’ Schengen. Huwa xieraq li, meta dan il-ftehim jidħol fis-seħħ, ir-Repubblika tal-Moldova tikkonforma l-ftehim ta’ riammissjoni ma’ l-Iżvezzera ffirmat fis-6 ta’ Novembru 2003 mat-termini ta’ dan il-Ftehim.
   DIKJARAZZJONI KONĠUNTA DWAR L-ARTIKOLI 3 (1) U 5 (1)
   Il-Partijiet jaqblu li persuna tkun “dieħla direttament” mit-territorju tal-Moldova skond it-tifsira ta’ dawn id-dispożizzjonijiet jekk din il-persuna tasal fit-territorju ta’ l-Istat Membru mingħajr ma tkun daħlet f’pajjiż terz waqt li tkun ġejja, jew, fejn l-Istat Mitlub ikun wieħed mill-Istati Membri, tasal fit-territorju tal-Moldova, mingħajr ma tkun daħlet f’pajjiż terz waqt li tkun ġejja. Waqfien ta’ tranżitu ta’ l-ajru f’pajjiż terz ma jkunx ikkunsidrat bħala dħul.
   DIKJARAZZJONI KONĠUNTA DWAR GĦAJNUNA TEKNIKA U FINANZJARJA
   Iż-żewġ Partijiet jaqblu li jimplimentaw dan il-Ftehim skond il-prinċipji ta’ responsabbiltà konġunta, solidarjetà u sħubija ugwali fil-ġestjoni tal-flussi migratorji bejn il-Moldova u l-UE.
   F’dan il-kuntest, il-KE hija kommessa tagħmel disponibbli riżorsi finanzjarji sabiex tgħin lill-Moldova fl-implimentazzjoni ta’ dan il-Ftehim. Waqt li qed isir dan, se tingħata attenzjoni speċjali lill-bini tal-kapaċità. Din l-għajnuna għandha tiġi pprovduta fil-kuntest tal-prijoritajiet ġenerali ta’ l-għajnuna lill-Moldova, bħala parti mill-iffinanzjar ġenerali disponibbli għall-Moldova u b’konformità sħiħa mar-regoli u l-proċeduri rilevanti ta’ implimentazzjoni ta’ l-għajnuna esterna tal-KE.


title: 2006/816/KE: Deċiżjoni tal-Parlament Ewropew tas- 27 ta' April 2006 dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Sezzjoni VIIIA — Ombudsman Ewropew

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/46

         DEĊIŻJONI TAL-PARLAMENT EWROPEW
   tas-27 ta' April 2006
   dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Sezzjoni VIIIA — Ombudsman Ewropew
   (2006/816/KE)
   IL-PARLAMENT EWROPEW,

               —

               wara li kkunsidra l-baġit ġenerali ta' l-Unjoni Ewropea għas-sena finanzjarja 2004 (1),

               —

               wara li kkunsidra l-kontijiet annwali finali tal-Komunitajiet Ewropej għas-sena finanzjarja 2004, — Volum III (N6-0027/2005 — C6-0364/2005),

               —

               wara li kkkunsidra r-rapport annwali tal-Qorti ta' l-Awdituri għas-sena finanzjarja 2004, akkumpanjata mir-risposti ta' l-istituzzjonijiet li ġew verifikati (2),

               —

               wara li kkunsidra d-dikjarazzjoni ta' assigurazzjoni għall-affidabbiltà tal-kontijiet u għal-legalità u għar-regolarità tat-tranżazzjonijiet bażiċi, ipprovduti mill-Qorti ta' l-Awdituri Ewropew bi qbil ma' l-Artikolu 248 tat-Trattat KE (3),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5971/2006 — C6-0092/2006),

               —

               wara li kkunsidra l-Artikoli 272(10), 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-Baġit ġenerali tal-Komunitajiet Ewropej (4), u b'mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament Finanzjarju tal-21 ta' Diċembru 1977 li huwa applikabbli għall-baġit ġenerali tal-Komunitajiet Ewropej (5),

               —

               wara li kkunsidra l-Artikolu 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0116/2006),

               1.

               Jagħti kwittanza lill-Ombudsman Ewropew fir-rigward ta' l-implimentazzjoni tal-baġit għas-sena finanzjarja 2004,

               2.

               Jistipula l-kummenti tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din-id-deċiżjoni u r-riżoluzzjoni li tagħmel parti integrali minnha, lill-Kunsill, lill-Kummissjoni, lill-Qorti tal-Ġustizzja, lill-Qorti ta' l-Awdituri, lill-Kumitat Ekonomiku u Soċjali Ewropew, lill-Kumitat tar-Reġjuni, lill-Ombudsman Ewropew u lill-Kontrollur Ewropew għall-Protezzjoni tad-Dejta, u li jippubblikahom fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU L 53, 23.2.2004.

      (2)  ĠU C 301, 30.11.2005, p. 1.

      (3)  ĠU C 301, 30.11.2005, p. 9.

      (4)  ĠU L 248, 16.9.2002, p. 1.

      (5)  ĠU L 356,31.12.1977, p. 1.
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/47

         RIŻOLUZZJONI TAL-PARLAMENT EWROPEW
   b'kummenti li jagħmlu parti integrali mid-deċiżjoni għall-kwittanza ta' l-implimentazzjoni tal-baġit ġenerali ta' l-Unjoni Ewropea għas-sena finanzjarja 2004, Sezzjoni VIIIA – l-Ombudsman Ewropew
   IL-PARLAMENT EWROPEW,

               —

               wara li kkunsidra l-baġit ġenerali ta' l-Unjoni Ewropea għas-sena finanzjarja 2004 (1),

               —

               wara li kkunsidra l-kontijiet annwali finali tal-Komunitajiet Ewropej għas-sena finanzjarja 2004, — Volum III (N6-0027/2005 — C6-0364/2005),

               —

               wara li kkkunsidra r-rapport annwali tal-Qorti ta' l-Awdituri għas-sena finanzjarja 2004, akkumpanjata mir-risposti ta' l-istituzzjonijiet li ġew verifikati (2),

               —

               wara li kkunsidra d-dikjarazzjoni ta' assigurazzjoni għall-affidabbiltà tal-kontijiet u għal-legalità u għar-regolarità tat-tranżazzjonijiet bażiċi, ipprovduti mill-Qorti ta' l-Awdituri Ewropew bi qbil ma' l-Artikolu 248 tat-Trattat KE (3),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5971/2006 — C6-92/2006),

               —

               wara li kkunsidra l-Artikoli 272(10), 275 u 276 tat-Trattat KE,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-Baġit ġenerali tal-Komunitajiet Ewropej (4), u b'mod partikulari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament Finanzjarju tal-21 ta' Diċembru 1977 li huwa applikabbli għall-baġit ġenerali tal-Komunitajiet Ewropej (5),

               —

               wara li kkunsidra l-Artikolu 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit (A6-0116/2006),

               1.

               Jinnota li fl-2004 l-Ombudsman Ewropew (l-Ombudsman) amministra baġit ta' EUR 5 782 988 b'rata ta' utilizzazzjoni ta' 88,05 %; jinnota wkoll li l-2004 kienet l-ewwel sena li fiha l-uffiċċju ta' l-Ombudsman gawda minn awtonomija sħiħa u għalhekk kellu responsabbiltà sħiħa fi kwistjonijiet finanzjarji;

               2.

               Juri li l-Qorti ta' l-Awdituri, fir-rapport annwali tagħha għas-sena finanzjarja 2004, tindika li l-verifika ma wasslitx għal osservazzjonijiet rigward l-Ombudsman;

               3.

               Jirrimarka li d-dikjarazzjoni ta' assigurazzjoni ffirmata mill-Ombudsman u mehmuża mar-rapport ta' attività annwali ma tinkludix riżervi jew osservazzjonijiet rigward kwistjonijiet ta' maniġġjar jew kontroll;

               4.

               Jinnota li wara d-dħul fis-seħħ fl-2003 tar-Regolament Finanzjarju ġdid, l-Ombudsman bħala istituzzjoni b'baġit indipendenti, kellu jikkonforma mar-regoli li jikkonċernaw is-separazzjoni u l-indipendenza bejn il-parteċipanti varji li huma nvoluti fl-operazzjonijiet finanzjarji, biex jiggarantixxi l-effettività ekonomika u l-effiċjenza ta' l-operazzjonijiet u biex jistabilixxi mekkaniżmi ta' kontroll intern adegwati;

               5.

               Ifakkar li l-Ombudsman, għalhekk, kien talab u kien irċieva l-awtorizzazzjoni mill-awtorita tal-baġit biex fis-sena 2004 jżid in-numru ta' l-istaff amministrattiv li għandu x'jaqsam ma' kwistjonijiet finanzjarji u amministrattivi; ifakkar ukoll li dawn il-membri ġodda ta' l-istaff għenu lill-Uffiċċju ta' l-Ombudsman biex fl-2004 jagħmlu x-xogħol finanzjarju kollu li, sa l-aħħar tas-sena 2003, kien ipprovdut mis-servizzi tal-Parlament skond il-ftehimiet ta' koperazzjoni; jinnota li dan ix-xogħol kien jinkludi, inter alia, l-immaniġġjar, il-kalkolazzjoni u l-ipproċessar ta' missjonijiet u l-preparazzjoni ta' ordnijiet ta' ħlas fir-rigward ta' salarji ta' l-istaff kif ukoll l-emolumenti ta' l-Ombudsman;

               6.

               Jinnota li fl-2004 l-Ombudsman kellu għalhekk kontroll sħiħ fuq it-transazzjonijiet finanzjarji li għandhom x'jaqsmu ma' din is-sezzjoni tal-baġit;

               7.

               Jinnota li l-istima ta' l-Awditur Intern għall-Uffiċċju ta' l-Ombudsman, rigward it-transazzjonijiet tal-baġit fl-2004 ma identifika l-ebda qasam ta' riskju sinifikanti, iżda li serje ta' pjanijiet ta' ħidma ġiet miftiehma mal-bord tat-tmexxija biex jitnaqqas aktar ir-riskju u biex jitjiebu sistemi eżistenti, speċjalment fil-qasam ta' l-akkwist pubbliku;

               8.

               Jinnota li fl-2004 kien hemm żieda bla preċedent ta' 51 % f'ilmenti lill-Ombudsman, it-total fl-2004 kien ta' 3 688ilment, li huwa sinjal ċar ta' żieda fl-għarfien dwar is-servizz provdut mill-Ombudsman u ta' aktar informazzjoni provduta mill-istituzzjonijiet Ewropea; jinnota li nofs dik iż-żieda tikkonsisti f'ilmenti mill-għaxar Stati Membri l-ġodda;

               9.

               Josserva li skond l-istima ta' l-Ombudsman innifsu, 74,8 % ta' dawn l-ilmenti ma jaqawx fl-iskop tal-mandat tiegħu; jinnota li fl-2004 l-Ombudsman xorta waħda beda 351 inkjesta, li l-maġġoranza tagħhom kienet tikkonċerna l-Kummissjoni, li tip ewlieni ta' amministrazzjoni ħażina li ġie allegat kien in-nuqqas ta' trasparenza, inkluż ir-rifjut li tingħata informazzjoni (22 %);

               10.

               Jemmen li l-Ombudsman jista' jservi ta' mudell għall-istituzzjonijiet l-oħra, kemm rigward l-iskop definit b'mod ċar tal-kompetenza tiegħu u kemm rigward baġit amministrat b'mod tajjeb.

      (1)  ĠU L 53, 23.2.2004

      (2)  ĠU C 301, 30.11.2005, p. 1.

      (3)  ĠU C 301, 30.11.2005, p. 9.

      (4)  ĠU L 248, 16.9.2002, p. 1.

      (5)  ĠU L 356, 31.12.1977, p. 1.


title: Id-Deċiżjoni tal-Kunsill Governattiv tal-Bank Ċentrali Ewropew tad-19 ta' Ġunju 1998 fuq il-ħatra u d-dewmien tal-mandat ta' l-awditur estern tal-Bank Ċentrali Ewropew (BĊE/1998/NP1)

text:
Avviż Legali Importanti

|

32001D0224(01)

Official Journal L 055 , 24/02/2001 P. 0075 - 0075

		ANNESS IVId-Deċiżjoni tal-Kunsill Governattiv tal-Bank Ċentrali Ewropewtad-19 ta' Ġunju 1998fuq il-ħatra u d-dewmien tal-mandat ta' l-awditur estern tal-Bank Ċentrali Ewropew(BĊE/1998/NP1)IL-KUNSILL GOVERNATTIV TAL-BANK ĊENTRALI EWROPEW (hawhekk iżjed ‘l quddiem msejjaħ "il-Kunsill Governattiv"),Wara li kkunsidra l-Istatut tas-Sistema Ewropea ta' Banek Ċentrali u tal-Bank Ċentrali Ewropew u b'modpartikolari l-Artikolu 27.1 tiegħu,Billi:(1) Il-kontijiet tal-Bank Ċentrali Ewropew (hawnhekk iżjed ‘il quddiem msejjaħ il-"BĊE") u tal-banek ċentrali nazzjonali għandhom ikunu vverifikati minn awdituri esterni indipendenti rrakkomandati mill-Kunsill Governattiv u approvati mill-Kunsill ta' l-Unjoni Ewropea.(2) Il-Kunsill ta' l-istitut Monetarju Ewropew ftehmu li jirrakkomandaw lil Coopers & Lybrand bħala l-awditur estern għall-BĊE għal mandat ta' ħames snin bi klawsola ta' ħruġ wara sentejn,IDDEĊIEDA DAN LI ĠEJ:Artikolu 1Coopers & Lybrand għandhom ikunu rakkomandati lill-Kusill ta' L-Unjoni Ewropea bħala l-awditu estern tal-BĊE.Artikolu 2L-awditur estern tal-BĊE għandu jkollu mandat ta' ħames bi klawsola ta' ħruġ wara sentejn.Magħmul fi Frankfurt am Main, fid-19 ta' Ġunju 1998.Għan-nom tal-Kunsill li jirregola l-BĊEIl-PresidentWillem F. Duisenberg--------------------------------------------------


title: 2004/728/KE: Id-Deċiżjoni tal-Parlament Ewropew tal-21 ta' April 2004 dwar kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2002 - It-Tmien Sezzjoni — Ombudsman

text:
               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/22

         ID-DEĊIŻJONI TAL-PARLAMENT EWROPEW
   tal-21 ta' April 2004
   dwar kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2002 - It-Tmien Sezzjoni — Ombudsman
   (2004/728/KE)

    ---documentbreak---

               21.4.2004

               MT

               Il-Ġurnal Uffiċjali ta’ l-Unjoni Ewropea

               L 330/22

         IR-RIŻOLUZZJONI
   tal-Parlament Ewropew bil-kummenti li jakkumpanjaw id-deċiżjoni ta' kwittanza fir-rigward ta' l-implimentazzjoni tal-baġit ġenerali tal-Unjoni Ewropea għas-sena finanzjarja 2002 - It-Tmien Sezzjoni — Ombudsman


title: Deċiżjoni tal-Kunsill 2013/241/PESK tas- 27 ta' Mejju 2013 li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO

text:
               28.5.2013

               MT

               Il-Ġurnal Uffiċjali tal-Unjoni Ewropea

               L 141/47

         DEĊIŻJONI TAL-KUNSILL 2013/241/PESK
   tas-27 ta' Mejju 2013
   li temenda l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo (1), EULEX KOSOVO
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fl-4 ta’ Frar 2008, il-Kunsill adotta l-Azzjoni Konġunta 2008/124/PESK dwar il-Missjoni tal-Unjoni Ewropea għall-Istat tad-Dritt fil-Kosovo, EULEX KOSOVO (2).

               (2)

               Fil-5 ta' Ġunju 2012, il-Kunsill adotta d-Deċiżjoni 2012/291/PESK (3) li temenda l-Azzjoni Konġunta 2008/124/PESK u li testendi d-durata ta' EULEX KOSOVO sal-14 ta' Ġunju 2014.

               (3)

               L-ammont ta’ referenza finanzjarja jkopri l-perijodu sal-14 ta' Ġunju 2013. L-Azzjoni Konġunta 2008/124/PESK għandha tiġi emendata biex tipprovdi ammont ġdid ta’ referenza finanzjarja maħsub sabiex ikopri l-perijodu mill-15 ta' Ġunju 2013 sal-14 ta’ Ġunju 2014.

               (4)

               EULEX KOSOVO ser titmexxa fil-kuntest ta’ sitwazzjoni li tista’ tiddeterjora u tista’ timpedixxi l-kisba tal-objettivi tal-azzjoni estera tal-Unjoni kif stabbilit fl-Artikolu 21 tat-Trattat,

               (5)

               L-Azzjoni Konġunta 2008/124/PESK għandha għalhekk tiġi emendata skont dan,

         ADOTTA DIN ID-DEĊIŻJONI:
   Artikolu 1
   L-Artikolu 16(1) tal-Azzjoni Konġunta 2008/124/PESK hija sostitwita b'dan li ġej:

      “1.   L-ammont ta’ referenza finanzjarja maħsub biex ikopri n-nefqa tal-EULEX KOSOVO sal-14 ta' Ottubru 2010 għandu jkun ta' EUR 265 000 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Ottubru 2010 sal-14 ta’ Diċembru 2011 għandu jkun ta’ EUR 165 000 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Diċembru 2011 sal-14 ta’ Ġunju 2012 għandu jkun ta’ EUR 72 800 000.
      L-ammont ta’ referenza finanzjarja maħsub biex ikopri n-nefqa tal-EULEX KOSOVO mill-15 ta’ Ġunju 2012 sal-14 ta' Ġunju 2013 għandu jkun ta’ EUR 111 000 000.
      L-ammont ta’ referenza finanzjarja maħsub biex ikopri n-nefqa ta' EULEX KOSOVO mill-15 ta’ Ġunju 2013 sal-14 ta' Ġunju 2014 għandu jkun ta’ EUR 110 000 000.”.

   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-27 ta’ Mejju 2013.

            Għall-Kunsill

            Il-President

         C. ASHTON

      (1)  Dan l-isem huwa mingħajr preġudizzju għall-pożizzjonijiet dwar status, u huwa konformi mar-RKSNU 1244/99 u mal-Opinjoni tal-QIĠ dwar id-dikjarazzjoni ta’ indipendenza mill-Kosovo.

      (2)  ĠU L 42, 16.2.2008, p. 92.

      (3)  ĠU L 146, 6.6.2012, p. 46.


title: 2008/45/KE: Deċiżjoni tal-Kunsill ta’ l- 20 ta’ Diċembru 2007 li taħtar membru Ġermaniż u membru supplenti Ġermaniż tal-Kumitat tar-Reġjuni

text:
               15.1.2008

               MT

               Il-Ġurnal Uffiċjali ta’ l-Unjoni Ewropea

               L 11/8

         DEĊIŻJONI TAL-KUNSILL
   ta’ l-20 ta’ Diċembru 2007
   li taħtar membru Ġermaniż u membru supplenti Ġermaniż tal-Kumitat tar-Reġjuni
   (2008/45/KE)
   IL-KUNSILL TA’ L-UNJONI EWROPEA
   wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 263 tiegħu,
   wara li kkunsidra l-proposta tal-Gvern Ġermaniż,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Wara r-riżenja tas-Sinjura Emilia MÜLLER sar vakanti siġġu ta’ membru fil-Kumitat tar-Reġjuni. Il-post ta’ membru supplenti fil-Kumitat tar-Reġjuni sar vakanti wara r-riżenja tas-Sur Edmund STOIBER,

         IDDEĊIEDA:
   Artikolu 1
   Huma b’dan maħtura fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2010:

               (a)

               bħala membru:
               Is-Sur Markus SÖDER, Ministru ta’ l-Istat għall-Affarijiet Federali u Ewropej fil-Kanċellerija ta’ l-Istat liberu ta’ Baviera,
               u

               (b)

               bħala membru supplenti:
               Is-Sur Günther BECKSTEIN, Ministru-President ta’ l-Istat liberu ta’ Baviera.

         Artikolu 2
   Din id-Deċiżjoni għandha jkollha effett mill-jum ta’ l-adozzjoni tagħha.

      Magħmula fi Brussell, 20 ta’ Diċembru 2007.

            Għall-Kunsill

            Il-President

         F. NUNES CORREIA

      (1)  ĠU L 56, 25.2.2006, p. 75.


title: Deċiżjoni tal-Kunsill tat- 13 ta' Novembru 2006 li tistabbilixxi Kumitat dwar l-istatistika monetarja, finanzjarja u tal-bilanċ tal-pagamenti (verżjoni kodifikata)

text:
530              MT               Il-Ġurnal Uffiċjali ta’ l-Unjoni Ewropea               13.12.2008

32006D0856

30.11.2006                    IL-ĠURNAL UFFIĊJALI TA’ L-UNJONI EWROPEA                      L 332/21

                                   DEĊIŻJONI TAL-KUNSILL

                                     tat-13 ta’ Novembru 2006

    li tistabbilixxi Kumitat dwar l-istatistika monetarja, finanzjarja u tal-bilanċ tal-pagamenti

                                        (verżjoni kodifikata)
                                            (2006/856/KE)

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea,

Wara li kkunsidra l-proposta tal-Kummissjoni,

Wara li kkunsidra l-opinjoni tal-Parlament Ewropew1,

Wara li kkunsidra l-opinjoni tal-Kumitat Ekonomiku u Soċjali Ewropew2,

1
         ĠU C 97 E, 22.4.2004, p. 68.
2
         ĠU C 10, 14.1.2004, p. 27.
 ---pagebreak--- 13.12.2008        MT                Il-Ġurnal Uffiċjali ta’ l-Unjoni Ewropea                           531

Billi:

(1)       Id-Deċiżjoni tal-Kunsill 91/115/KEE tal-25 ta' Frar 1991 li tistabbilixxi Kumitat dwar l-
          istatistika monetarja, finanzjarja u tal-bilanċ tal-pagamenti1 ġiet emendata b'mod
          sostanzjali2. Fl-interess taċ-ċarezza u tar-razzjonalità d-Deċiżjoni msemmija għandha tiġi
          kodifikata.

(2)       Hemm il-ħtieġa li, bħala parti mill-programm pluriennali tal-Kummissjoni dwar l-
          istatistika, ikun stabbilit programm ta' ħidma pluriennali fil-qasam ta' l-istatistika
          monetarja, finanzjarja u tal-bilanċ tal-pagamenti.

(3)       Permezz tad-Deċiżjoni 89/382/KEE, Euratom tad-19 ta’ Ġunju 1989 li tistabbilixxi
          Kumitat dwar il-Programmi ta’ l-Istatistiċi tal-Komunitajiet Ewropej3 il-Kunsill waqqaf
          Kumitat dwar il-Programm ta' l-Istatistika tal-Komunitajiet Ewropej, li kien jinkludi
          rappreżentanti mill-istituti ta' l-istatistika ta' l-Istati Membri, sabiex tkun żgurata
          kooperazzjoni mill-qrib bejn l-Istati Membri u l-Kummissjoni waqt li jiġi stabbilit il-
          programm ta' l-istatistika.

(4)       Fl-Istati Membri l-istatistika monetarja u bankarja titħejja mill-banek ċentrali, u l-istatistika
          finanzjarja u tal-bilanċ tal-pagamenti titħejja minn diversi istituzzjonijiet, inklużi l-banek
          ċentrali.

1
         ĠU L 59, 6.3.1991, p. 19. Deċiżjoni kif emendata bid-Deċiżjoni 96/174/KE (ĠU L 51,
         1.3.1996, p. 48).
2
         Ara l-Anness I.
3
         ĠU L 181, 28.6.1989, p. 47.
 ---pagebreak--- 532          MT                 Il-Ġurnal Uffiċjali ta’ l-Unjoni Ewropea                     13.12.2008

(5)   Sabiex ikun hemm kooperazzjoni mill-qrib bejn l-Istati Membri u l-Kummissjoni fir-
      rigward ta' l-istatistika monetarja, finanzjarja u tal-bilanċ tal-pagamenti, jeħtieġ li waqt li
      tħejji u timplimenta l-programm ta' ħidma pluriennali dwar tali statistika, il-Kummissjoni
      tkun assistita minn Kumitat magħmul minn rappreżentanti ta' l-istituzzjonijiet nazzjonali
      prinċipali kkonċernati.

(6)   Meta jitqies ir-rwol speċifiku li għandhom l-istituzzjonijiet li ssemmew qabel fl-Istati
      Membri, jeħtieġ li l-kumitat ikun jista' jagħżel il-president tiegħu.

(7)   Mil-lat ta' l-istatistika hemm interdipendenza mill-qrib bejn il-qasam monetarju, finanzjarju
      u dak dwar il-bilanċ tal-pagamenti min-naħa waħda, u ċerti oqsma oħrajn dwar statistika
      ekonomika min-naħa l-oħra.

(8)   Iż-żieda fit-talba mill-Istati Membri u l-istituzzjonijiet Komunitarji għal informazzjoni
      aħjar dwar l-istatistika teħtieġ titjib fil-kooperazzjoni bejn dawk li jużaw u dawk li
      jipproduċu l-istatistika monetarja, finanzjarja u tal-bilanċ tal-pagamenti,

IDDEĊIEDA KIF ĠEJ:
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                             533

                                                Artikolu 1

Kumitat dwar l-Istatistika Monetarja, Finanzjarja u tal-Bilanċ tal-Pagamenti, minn issa 'l quddiem
imsejjaħ "il-Kumitat", huwa b'dan stabbilit.

                                                Artikolu 2

Il-Kumitat għandu jassisti lill-Kummissjoni fit-tfassil u l-implimentazzjoni tal-programm ta' ħidma
pluriennali dwar l-istatistika monetarja, finanzjarja u tal-bilanċ tal-pagamenti. Il-Kumitat għandu,
b'mod partikolari, ikollu l-kompitu li jesprimi opinjonijiet dwar l-iżvilupp u l-koordinazzjoni ta' l-
istatistika monetarja, finanzjarja u tal-bilanċ tal-pagamenti meħtieġa għal-linji politiċi implimentati
mill-Kunsill, il-Kummissjoni, u d-diversi kumitati li jassistuhom.

Il-Kumitat jista' jintalab jesprimi opinjonijiet dwar ir-rabtiet bejn l-istatistika monetarja, finanzjarja
u tal-bilanċ tal-pagamenti min-naħa waħda, u ċerta statistika ekonomika oħra min-naħa l-oħra,
b'mod partikolari dik li fuqha jkunu bbażati l-kontijiet nazzjonali. Il-ħidma ta' dan il-Kumitat ser
tkun ikkoordinata ma' dik tal-Kumitat tal-Programm ta' l-Istatistika.
 ---pagebreak--- 534              MT                Il-Ġurnal Uffiċjali ta’ l-Unjoni Ewropea                      13.12.2008

                                                Artikolu 3

Il-Kummissjoni, fuq inizjattiva tagħha stess, u, jekk tinqala' l-okkażjoni, wara talba mill-Kunsill jew
mill-kumitati li jassistuhom, għandha tikkonsulta lill-Kumitat dwar:

(a)      l-istabbiliment tal-programmi Komunitarji pluriennali dwar l-istatistika monetarja,
         finanzjarja u tal-bilanċ tal-pagamenti;

(b)      il-miżuri li l-Kummissjoni bi ħsiebha tieħu biex tikseb l-objettivi msemmijin fil-programmi
         pluriennali għall-istatistika monetarja, finanzjarja u tal-bilanċ tal-pagamenti u r-riżorsi u l-
         iskedi ta' żmien involuti;

(ċ)      kwalunkwe kwistjoni oħra, partikolarment kwistjonijiet dwar metodoloġija, li joħorġu
         mill-istabbiliment jew l-implimentazzjoni tal-Programm ta' l-Istatistika fl-oqsma rilevanti.

Il-Kumitat jsta' jesprimi opinjonijiet fuq l-inizjattiva tiegħu stess dwar kwalunkwe kwistjoni relatata
ma' l-istabbiliment jew l-implimentazzjoni tal-programmi ta' l-istatistika fil-qasam monetarju,
finanzjarju u dak tal-bilanċ tal-pagamenti.

                                                Artikolu 4

Il-Kumitat jista' jesprimi opinjonijiet fuq inizjattiva tiegħu stess dwar kwalunkwe kwistjoni relatata
ma' dik l-istatistika li hija ta' tħassib komuni għall-Kummissjoni u l-awtoritajiet ta' l-istatistika
nazzjonali, min-naħa waħda, u l-Bank Ċentrali Ewropew (BĊE) u l-banek ċentrali nazzjonali, mill-
oħra. Fit-twettiq tal-kompiti tiegħu, il-Kumitat għandu jagħti l-opinjonijiet tiegħu lill-partijiet
interessati kollha.
 ---pagebreak--- 13.12.2008       MT                Il-Ġurnal Uffiċjali ta’ l-Unjoni Ewropea                            535

                                                Artikolu 5

Il-Kumitat għandu jkun magħmul minn rappreżentant wieħed, tnejn jew tlieta għal kull Stat
Membru, li jkunu mill-istituzzjonijiet prinċipalment kkonċernati bl-istatistika finanzjarja, monetarja
u tal-bilanċ tal-pagamenti, sa tliet rappreżentanti mill-Kummissjoni u sa tliet rappreżentanti mill-
BĊE. Barra minn hekk, rappreżentant wieħed mill-Kumitat Ekonomiku u Finanzjarju jista' jattendi
għal-laqgħat tal-Kumitat, bħala osservatur. Kull Stat Membru, il-Kummissjoni u l-BĊE għandu
jkollhom vot wieħed kull wieħed.

Rappreżentanti ta' organizzazzjonijiet oħrajn, kif ukoll kwalunkwe persuna li tista' tikkontribwixxi
f'diskussjonijiet, jistgħu, fuq deċiżjoni tal-Kumitat, jipparteċipaw fil-laqgħat tal-Kumitat.

                                                Artikolu 6

Il-Kumitat għandu jaħtar il-president tiegħu skond ir-regoli dettaljati stabbiliti fir-regoli ta'
proċedura tiegħu.

                                                Artikolu 7

Il-Kumitat għandu jħejji r-regoli ta' proċedura tiegħu.
 ---pagebreak--- 536             MT               Il-Ġurnal Uffiċjali ta’ l-Unjoni Ewropea          13.12.2008

                                              Artikolu 8

Id-Deċiżjoni 91/115/KEE hija mħassra.

Ir-referenzi magħmula għad-Deċiżjoni mħassra għandhom jiġu meqjusa bħala magħmula għal din
id-Deċiżjoni u għandhom jinqraw skond it-tabella ta' korrelazzjoni fl-Anness II.

Maghmul fi Brussell, 13 ta’ Novembru 2006.

                                             Għall-Kunsill
                                             Il-President
                                              E. TUOMIOJA
 ---pagebreak--- 13.12.2008     MT              Il-Ġurnal Uffiċjali ta’ l-Unjoni Ewropea                   537

                                            ANNESS I

                     Deċiżjoni li tħassret u d-Deċiżjoni emendatorja tagħha

    Deċiżjoni tal-Kunsill 91/115/KEE                         (ĠU L 59, 6.3.1991, p. 19)

    Deċiżjoni tal-Kunsill 96/174/KE                          (ĠU L 51, 1.3.1996, p. 48)
 ---pagebreak--- 538            MT            Il-Ġurnal Uffiċjali ta’ l-Unjoni Ewropea               13.12.2008

                                         ANNESS II

                                  Tabella ta' korrelazzjoni

               Deċiżjoni 91/115/KEE                              Din id-Deċiżjoni

      Artikoli 1 – 3                              Artikoli 1 – 3

      Artikolu 3a                                 Artikolu 4

      Artikolu 4                                  Artikolu 5

      Artikolu 5                                  Artikolu 6

      Artikolu 6                                  Artikolu 7

      –                                           Artikolu 8

      –                                           Anness I

      –                                           Annes II


title: 2014/813/UE: Deċiżjoni tal-Parlament Ewropew u tal-Kunsill tat- 22 ta' Ottubru 2014 dwar il-mobilizzazzjoni tal-Fond Ewropew ta' Aġġustament għall-Globalizzazzjoni f'konformità mal-punt 13 tal-Ftehim Interistituzzjonali tat- 2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (talba EGF/2013/012 BE/Ford Genk mill-Belġju)

text:
               20.11.2014

               MT

               Il-Ġurnal Uffiċjali tal-Unjoni Ewropea

               L 333/13

         DEĊIŻJONI TAL-PARLAMENT EWROPEW U TAL-KUNSILL
   tat-22 ta' Ottubru 2014
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni f'konformità mal-punt 13 tal-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (talba EGF/2013/012 BE/Ford Genk mill-Belġju)

      (2014/813/UE)

   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (1), u b'mod partikulari l-Artikolu 12(3) tiegħu,
   Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta' Diċembru 2013 dwar il-Fond Ewropew ta' Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006 (2), u b'mod partikolari l-Artikolu 23, it-tieni paragrafu tiegħu,
   Wara li kkunsidraw ir-Regolament tal-Kunsill (UE, Euratom) Nru 1311/2013 tat-2 ta' Diċembru 2013 li jistabbilixxi l-qafas finanzjarju pluriennali għas-snin 2014-2020 (3), u b'mod partikolari l-Artikolu 12 tiegħu,
   Wara li kkunsidraw il-Ftehim Interistituzzjonali tat-2 ta' Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f'materji ta' baġit u dwar ġestjoni finanzjarja tajba (4), u b'mod partikolari l-punt 13 tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (FEG) ġie stabbilit sabiex jipprovdi appoġġ addizzjonali għal ħaddiema li jkunu ngħataw is-sensja bħala riżultat ta' bidliet strutturali kbar fl-andament tal-kummerċ dinji u sabiex jassistihom fl-integrazzjoni mill-ġdid tagħhom fis-suq tax-xogħol.

               (2)

               Il-FEG m'għandux jaqbeż l-ammont annwali massimu ta' EUR 150 miljun (prezzijiet tal-2011), kif stabbilit fl-Artikolu 12 tar-Regolament (UE, Euratom) Nru 1311/2013.

               (3)

               Il-Belġju ppreżenta applikazzjoni għall-mobilizzazzjoni tal-FEG, fir-rigward tas-sensji fl-impriża Ford-Werke GmbH u 10 fornituri, nhar it-23 ta' Diċembru 2013 u ssuplementaha b'informazzjoni addizzjonali sat-12 ta' Ġunju 2014. Din l-applikazzjoni tissodisfa r-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni, għalhekk, qed tipproponi l-mobilizzazzjoni ta' ammont ta' EUR 570 945.

               (4)

               Il-FEG għandu għalhekk jiġi mobilizzat b'mod li jipprovdi kontribuzzjoni finanzjarja għall-applikazzjoni ppreżentata mill-Belġju,

         ADOTTAW DIN ID-DEĊIŻJONI:
   Artikolu 1
   Fil-qafas tal-baġit ġenerali tal-Unjoni Ewropea stabbilit għas-sena finanzjarja 2014, għandha tiġi mobilizzata somma ta' EUR 570 945 f'approprjazzjonijiet ta' impenn u ta' pagament mill-Fond Ewropew ta' Aġġustament għall-Globalizzazzjoni.
   Artikolu 2
   Din id-Deċiżjoni għandha tiġi ppubblikata f'Il-Ġurnal Uffiċjali tal-Unjoni Ewropea.

      Magħmul fi Strasburgu, it-22 ta' Ottubru 2014.

            Għall-Parlament Ewropew

            Il-President

         M. SCHULZ

            Għall-Kunsill

            Il-President

         B. DELLA VEDOVA

      (1)  ĠU L 406, 30.12.2006, p. 1.

      (2)  ĠU L 347, 20.12.2013, p. 855.

      (3)  ĠU L 347, 20.12.2013, p. 884.

      (4)  ĠU C 373, 20.12.2013, p. 1.


title: 2014/552/UE: Deċiżjoni tal-Parlament Ewropew tat- 3 ta’ April 2014 dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima X — is-Servizz Ewropew għall-Azzjoni Esterna

text:
               5.9.2014

               MT

               Il-Ġurnal Uffiċjali tal-Unjoni Ewropea

               L 266/116

         DEĊIŻJONI TAL-PARLAMENT EWROPEW
   tat-3 ta’ April 2014
   dwar il-kwittanza għall-implimentazzjoni tal-baġit ġenerali tal-Unjoni Ewropea għas-sena finanzjarja 2012, Taqsima X — is-Servizz Ewropew għall-Azzjoni Esterna
   (2014/552/UE)
   IL-PARLAMENT EWROPEW,

               —

               wara li kkunsidra l-baġit ġenerali tal-Unjoni Ewropea għas-sena finanzjarja 2012 (1),

               —

               wara li kkunsidra l-kontijiet annwali kkonsolidati tal-Unjoni Ewropea għas-sena finanzjarja 2012 (COM(2013) 570 — C7-0282/2013) (2),

               —

               wara li kkunsidra r-rapport annwali tal-Qorti tal-Awdituri dwar l-implimentazzjoni tal-baġit għas-sena finanzjarja 2012, flimkien mat-tweġibiet tal-istituzzjonijiet (3),

               —

               wara li kkunsidra d-dikjarazzjoni ta’ assigurazzjoni (4) dwar l-affidabilità tal-kontijiet, kif ukoll dwar il-legalità u r-regolarità tal-operazzjonijiet li jaqgħu taħthom, ipprovduta mill-Qorti tal-Awdituri għas-sena finanzjarja 2012 skont l-Artikolu 287 tat-Trattat dwar il-Funzjonament tal-Unjoni Ewropew,

               —

               wara li kkunsidra l-Artikolu 314(10) u l-Artikoli 317, 318 u 319 tat-Trattat dwar il-Funzjonament tal-Unjoni Ewropea,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b’mod partikolari l-Artikoli 50, 86, 145, 146 u 147 tiegħu,

               —

               wara li kkunsidra r-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta’ Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 (6), u b’mod partikolari l-Artikoli 164, 165, 166 u 167 tiegħu,

               —

               wara li kkunsidra r-Regola 77 u l-Anness VI tar-Regoli ta’ Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Affarijiet Barranin (A7-0199/2014),

               1.

               Jagħti l-kwittanza lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà għall-implimentazzjoni tal-baġit tas-Servizz Ewropew għall-Azzjoni Esterna għas-sena finanzjarja 2012

               2.

               Jippreżenta l-kummenti tiegħu fir-riżoluzzjoni t’hawn taħt;

               3.

               Jagħti istruzzjonijiet lill-President tiegħu biex jgħaddi din id-deċiżjoni kif ukoll ir-riżoluzzjoni li hi parti integrali minnha, lill-Kunsill, lill-Kummissjoni, lill-Qorti tal-Ġustizzja tal-Unjoni Ewropea, lill-Qorti tal-Awdituri, lill-Ombudsman Ewropew u lill-Kontrollur Ewropew għall-Protezzjoni tad-Data, u biex jiżgura li jiġu ppubblikati f’Il-Ġurnal Uffiċjali tal-Unjoni Ewropea (serje L).

            Il-President

         Martin SCHULZ

            Is-Segretarju Ġenerali

         Klaus WELLE

      (1)  ĠU L 56, 29.2.2012.

      (2)  ĠU C 334, 15.11.2013, p. 1.

      (3)  ĠU C 331, 14.11.2013, p. 1.

      (4)  ĠU C 334, 15.11.2013, p. 122.

      (5)  ĠU L 248, 16.9.2002, p. 1.

      (6)  ĠU L 298, 26.10.2012, p. 1.


title: Id-Deċiżjoni tal-Kunsill tat-22 ta' Ottubru 1999 fejn ġew aċċettati l-emendi għall-Protokoll dwar il-protezzjoni mit-tniġġis tal-baħar Mediterran minn għejun fuq l-art. (Konvenzjoni ta' Barċellona)

text:
Avviż Legali Importanti

|

31999D0801

Official Journal L 322 , 14/12/1999 P. 0018 - 0031

		Id-Deċiżjoni tal-Kunsilltat-22 ta' Ottubru 1999fejn ġew aċċettati l-emendi għall-Protokoll dwar il-protezzjoni mit-tniġġis tal-baħar Mediterran minn għejun fuq l-art. (Konvenzjoni ta' Barċellona)(1999/801/KE)IL-KUNSILL TA' L-UNJONI EWROPEA,Wara li kkunsidra it-Trattat li jistabbilixxi l-Komunitajiet Ewropej b'mod partikolari l-Artikolu 175(1) tiegħu, flimkien ma' l-ewwel sentenza ta' l-Artikolu 300(2) u l-ewwel sentenza ta' l-Artikolu 300(3) tat-Trattat,Wara li kkunsidra l-proposta tal-Kummissjoni,Wara li kkunsidra l-opinjoni tal-Parlament Ewropew [1],Billi:(1) il-Komunità hija marbuta bi ftehim mal-Konvenzjoni għall-Protezzjoni mit-Tniġġis tal-baħar Mediterran [2]; hawnhekk iżjed ‘il quddiem imsejħa "Il-Konvenzjoni ta' Barċellona", u kkonkludiet erbgħa mill-Protokolli li ġew addottati fil-qafas tal-Konvenzjoni ta' Barċellona, jiġifieri, il-Protokoll kontra t-tniġġis billi jintrema skart minn bastimenti w inġenji ta' l-ajru [3], il-Protokoll li jikkonċerna l-kooperazzjoni kontra t-tniġġis biż-żejt u sustanzi oħrajn li jkunu ta' ħsara [4], il-Protokoll għall-protezzjoni mit-tniġġis li jkun ġej minn għejun fuq l-art [5] u l-Protokoll li jikkonċerna oqsma ta' protezzjoni speċjali [6];(2) il-Kummissjoni, għan-nom tal-Komunità, ħadet sehem fin-negozjati biex jiġi rivedut il-Protokoll għall-protezzjoni mit-tniggis tal-baħar Mediterran minn għejun fuq l-art, hawnhekk iżjed 'il quddiem imsejħa "il-Protokoll";(3) taħt l-Artikolu 174 ta' dan it-Trattat, il-politika tal-Komunità fuq l-Ambjent tikkontribwixxi għall-insegwiment ta' għanijiet li jinkludu l-ippriservar, il-protezzjoni u t-titjib fil-kwalità ta' l-ambjent u tippromwovi fuq livell internazzjonali, miżuri li jieħdu ħsieb problemi ambjentali reġjonali kif ukoll dinjin;(4) l-iskop ta' l-emendi fil-Protokoll, għallanqas f'xi parti, ikopri oqsma li huma fil-kompetenzi tal-Komunità; il-Komunità addottat numru ta' direttivi f'dawn l-oqsma u qed tieħu passi f'dan il-kuntest biex tiżgura li l-għeluq ta' dan il-ftehim internazzjonali la joħloq konflitti mal-liġi attwali tal-Komunità, u lanqas jibdel l-iskop ta' din il-liġi [7].(5) L-adeżjoni tal-Komunità mal-Protokoll emendat ser tkun ta' għajnuna biex jintlaħqu l-għanijiet ippreżentati fl-Artikolu 174 tat-Trattat;(6) Il-Protokoll emendat ġie addottat u miftuħ biex jiġi ffirmat waqt il-Konferenza tal-plenipotenzjarji li ltaqgħet f'Sirakuża fis-7 u t-8 ta' Marzu 1996;(7) Il-Kunsill ħa deċiżjoni biex jiġi ffirmat il-Protokoll fit-22 ta' Lulju 1996, f'liema data, madankollu, il-Protokoll mibdul ma kienx għadu miftuħ biex jiġi ffirmat,IDDEĊIEDA DAN LI ĠEJ:Artikolu 1L-emendi fil-Protokoll għall-protezzjoni mit-tniġġis tal-baħar Mediterran minn għejun fuq l-art huma hawnhekk approvati għan-nom tal-Komunità.It-test ta' dawn l-emendi huwa mehmuz ma' din id-Deċiżjoni.Artikolu 2Il-President tal-Kunsill huwa hawnhekk awtorizzat biex iħabbar, għan-nom tal-Komunità, l-aċċettazzjoni ta' l-emendi fil-Protokoll għall-protezzjoni mit-tniġġis tal-baħar Mediterran minn għejun fuq l-art, skond l-Artikolu 16 tal-Konvenzjoni għall-Protezzjoni mit-Tniġġis tal-baħar Mediterran [8].Artikolu 3Din id-Deċiżjoni għandha tiġi pubblikata fil-Ġurnal Uffiċjali tal-Komunitajiet Ewropej.Din tiġi fis-seħħ fil-ġurnata meta tiġi addottata.Magħmula fil-Lussemburgu, fit-22 ta' Ottubru 1999.F'isem il-KunsillIl-PresidentS. Mönkäre[1] ĠU C 219, 30.7.1999, p. 186.[2] DEĊIŻJONI Nru 77/585/KEE, ĠU L 240, tad-19.9.1977, p. 1.[3] DEĊIŻJONI Nru 77/585/KEE, ĠU L 240, tad-19.9.1977, p. 1.[4] DEĊIŻJONI Nru 81/420/KEE, ĠU L 162, tad-19.6.1981, p. 4.[5] DEĊIŻJONI Nru 83/101/KEE, ĠU L 67, tat-12.3.1983, p. 1.[6] DEĊIŻJONI Nru 84/132/KEE, ĠU L 68, ta' l-10.3.1984, p. 36.[7] Direttiva tal-Kunsill 76/464/KEE of 4 May 1976 dwar tniġġis ikkawżat minn ċerti sustanzi perikolużi mitfugħin fl-ilmijiet tal-Komunità (ĠU L 129, tat-18.5.1976, p. 23). Direttiva emendata bid-Direttiva 91/692/KEE 9 ĠU L 377, tal-31.12.1991, p. 48). Direttiva tal-Kunsill 96/61/EC ta' l-24 ta' Settembru 1996 dwar tniġġis integrat li ma jkunx tħalla u l-kontroll tiegħu (ĠU L 257, ta' l-10.10.1996, p. 26).[8] Id-data tal-bidu fis-seħħ ta' l-emendi fil-Protokoll għall-protezzjoni mit-tniġġis tal-baħar Mediterran minn għejun fuq l-art għandha tiġi pubblikata fil-Ġurnal Uffiċjali tal-Komunitajiet Ewropej mis-Segretarjat Ġenerali tal-Kunsill ta' l-Unjoni Ewropea.--------------------------------------------------